title: Deċiżjoni 2008/178/PESK tal-kunsill tat- 28 ta’ Jannar 2008 dwar il-konklużjoni ta’ Ftehim bejn l-Unjoni Ewropea u r-Repubblika tal-Kamerun dwar l-istatus tal-forzi mmexxijin mill-Unjoni Ewropea fi transitu fit-territorju tar-Repubblika tal-Kamerun

text:
               1.3.2008

               MT

               Il-Ġurnal Uffiċjali ta’ l-Unjoni Ewropea

               L 57/30

         DEĊIŻJONI 2008/178/PESK TAL-KUNSILL
   tat-28 ta’ Jannar 2008
   dwar il-konklużjoni ta’ Ftehim bejn l-Unjoni Ewropea u r-Repubblika tal-Kamerun dwar l-istatus tal-forzi mmexxijin mill-Unjoni Ewropea fi transitu fit-territorju tar-Repubblika tal-Kamerun
   IL-KUNSILL TA’ L-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 24 tiegħu,
   Wara li kkunsidra r-Rakkomandazzjoni tal-Presidenza,
   Billi:

               (1)

               Fil-25 ta’ Settembru 2007, il-Kunsill tas-Sigurtà tan-Nazzjonijiet Uniti adotta r-Riżoluzzjoni 1778 (2007), li tawtorizza l-Unjoni Ewropea li tiskjera fiċ-Ċad u fir-Repubblika Ċentru-Afrikana, għal perijodu ta’ sena mid-data tad-dikjarazzjoni tal-kapaċità operattiva inizjali, operazzjoni maħsuba biex jitwettaq il-mandat stabbilit f’din ir-riżoluzzjoni.

               (2)

               Barra minn hekk, ir-Riżoluzzjoni 1778 (2007) impenjat lill-Istati Membri kollha tan-Nazzjonijiet Uniti, b’mod partikolari lill-Istati ġirien taċ-Ċad u tar-Repubblika Ċentru-Afrikana, biex jiffaċilitaw it-trasport lejn iċ-Ċad u r-Repubblika Ċentru-Afrikana b’mod liberu, mingħajr tfixkil u mingħajr telf ta’ żmien tal-persunal kif ukoll t-tagħmir, fornimenti u proviżjonijiet u merkanzija kollha oħra ddestinati għall-operazzjoni ta’ l-Unjoni Ewropea.

               (3)

               Fil-15 ta’ Ottubru 2007, il-Kunsill adotta l-Azzjoni Konġunta 2007/677/PESK dwar l-operazzjoni militari ta’ l-Unjoni Ewropea fir-Repubblika taċ-Ċad u fir-Repubblika Ċentru-Afrikana (1) (EUFOR Tchad/RCA).

               (4)

               Parti importanti ta’ l-EUFOR Tchad/RCA ser tkun fi transitu fit-territorju tar-Repubblika tal-Kamerun.

               (5)

               B’segwitu għall-awtorizzazzjoni mogħtija mill-Kunsill fit-18 ta’ Settembru 2007, f’konformità ma’ l-Artikolu 24 tat-Trattat dwar l-Unjoni Ewropea, il-Presidenza, assistita mis-Segretarju Ġenerali/Rappreżentant Għoli, innegozjat ftehim bejn l-Unjoni Ewropea u r-Repubblika tal-Kamerun dwar l-istatus tal-forzi mmexxijin mill-Unjoni Ewropea fi transitu fit-territorju tar-Repubblika tal-Kamerun.

               (6)

               Dan il-Ftehim għandu jiġi approvat,

         IDDEĊIEDA:
   Artikolu 1
   Il-Ftehim bejn l-Unjoni Ewropea u r-Repubblika tal-Kamerun dwar l-istatus tal-forzi mmexxijin mill-Unjoni Ewropea fi transitu fit-territorju tar-Repubblika tal-Kamerun huwa b’dan approvat f’isem l-Unjoni Ewropea.
   It-test tal-Ftehim huwa mehmuż ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat jinnomina l-persuna bis-setgħa li tiffirma l-Ftehim sabiex jorbot lill-Unjoni Ewropea.
   Artikolu 3
   Din id-Deċiżjoni għandu jkollha effett mill-jum ta’ l-adozzjoni tagħha.
   Artikolu 4
   Din id-Deċiżjoni għandha tiġi ppubblikata fil-Ġurnal Uffiċjali ta’ l-Unjoni Ewropea.

      Magħmul fi Brussell, 28 ta’ Jannar 2008.

            Għall-Kunsill

            Il-President

         D. RUPEL

      (1)  ĠU L 279, 23.10.2007, p. 21.
    ---documentbreak---

               1.3.2008

               MT

               Il-Ġurnal Uffiċjali ta’ l-Unjoni Ewropea

               L 57/31

         TRADUZZJONI
   FTEHIM
   bejn l-Unjoni Ewropea u r-Repubblika tal-Kamerun dwar l-istatus tal-Forzi mmexxijin mill-Unjoni Ewropea fi transitu fit-territorju tar-Repubblika tal-Kamerun
   L-UNJONI EWROPEA, minn hawn ‘il quddiem imsejħa “l-UE”,
   min-naħa l-waħda, u
   IR-REPUBBLIKA TAL-KAMERUN, minn hawn ‘il quddiem imsejħa “l-Istat ta’ transitu”,
   min-naħa l-oħra,
   minn hawn ‘il quddiem imsejħin “il-Partijiet”,
   WARA LI KKUNSIDRAW:

               —

               ir-Riżoluzzjoni 1778 (2007) tal-Kunsill tas-Sigurtà tan-Nazzjonijiet Uniti tal-25 ta’ Settembru 2007;

               —

               l-Azzjoni Konġunta 2007/677/PESK tal-15 ta’ Ottubru 2007 tal-Kunsill dwar l-operazzjoni militari ta’ l-Unjoni Ewropea fir-Repubblika taċ-Ċad u fir-Repubblika Ċentru-Afrikana (EUFOR Tchad/RCA);

               —

               li dan il-Ftehim ma jolqotx id-drittijiet u l-obbligi tal-Partijiet taħt ftehimiet internazzjonali u strumenti oħrajn li jistabbilixxu qrati u tribunali internazzjonali, inkluż l-Istatut tal-Qorti Kriminali Internazzjonali,

         QABLU DWAR DAN LI ĠEJ:
   Artikolu 1
   Kamp ta’ applikazzjoni u definizzjonijiet
   1.   L-għan ta’ dan il-Ftehim hu li jiddefinixxi l-modalitajiet ta’ transitu fit-territorju tar-Repubblika tal-Kamerun tal-persunal u tal-materjal ta’ l-EUFOR lejn iċ-Ċad u l-RCA.
   2.   Dan il-Ftehim għandu japplika għall-Forzi mmexxijin mill-Unjoni Ewropea u l-persunal tagħhom.
   3.   Dan il-Ftehim għandu japplika biss fit-territorju ta’ l-Istat ta’ transitu.
   4.   Għall-fini ta’ dan il-Ftehim:

               (a)

               “Forzi mmexxijin mill-Unjoni Ewropea (EUFOR)” għandha tfisser il-kwartieri ġenerali militari ta’ l-UE u l-kontinġenti nazzjonali li jikkontribwixxu għall-operazzjoni, it-tagħmir tagħhom u l-mezzi tat-trasport tagħhom;

               (b)

               “operazzjoni” għandha tfisser it-tħejjija, l-istabbiliment, l-eżekuzzjoni u l-appoġġ tal-missjoni militari b’segwitu għall-mandat li jirriżulta mir-Riżoluzzjoni 1778(2007) tal-Kunsill tas-Sigurtà tan-Nazzjonijiet Uniti tal-25 ta’ Settembru 2007;

               (ċ)

               “Kmandant tal-Forza ta’ l-UE” għandha tfisser il-Kmandant fiż-żona ta’ l-operazzjonijiet;

               (d)

               “kwartieri ġenerali militari ta’ l-UE” għandha tfisser il-kwartieri ġenerali militari u l-elementi tagħhom, hu x’inhu l-lok tagħhom, taħt l-awtorità tal-kmandanti militari ta’ l-UE li jeżerċitaw il-kmand militari jew il-kontroll ta’ l-operazzjoni;

               (e)

               “kontinġenti nazzjonali” għandha tfisser l-unitajiet u l-elementi li jappartjenu lill-Istati Membri ta’ l-Unjoni Ewropea u lill-Istati l-oħrajn li jipparteċipaw fl-operazzjoni;

               (f)

               “persunal ta’ l-EUFOR” għandha tfisser il-persunal ċivili u militari assenjat lill-EUFOR kif ukoll il-persunal insedjat għat-tħejjija ta’ l-operazzjoni u l-persunal fuq missjoni għal Stat Mittenti jew istituzzjoni ta’ l-UE fil-qafas ta’ l-operazzjoni, li jinsabu, ħlief kif previst mod ieħor f’dan il-Ftehim, fit-territorju ta’ l-Istat ta’ transitu, bl-eċċezzjoni tal-persunal impjegat lokalment u l-persunal impjegat minn kuntratturi kummerċjali internazzjonali;

               (g)

               “persunal impjegat lokalment” għandha tfisser il-persunal li jkunu ċittadini ta’ l-Istat ta’ transitu jew ikunu residenti permanenti fih;

               (h)

               “faċilitajiet” għandha tfisser il-bini, l-akkomodazzjoni u l-art kollha meħtieġa għall-EUFOR u għall-persunal ta’ l-EUFOR;

               (i)

               “Stat Mittenti” għandha tfisser Stat li jipprovdi kontinġent nazzjonali għall-EUFOR.

         Artikolu 2
   Dispożizzjonijiet ġenerali
   1.   L-EUFOR u l-persunal ta’ l-EUFOR għandhom jirrispettaw il-liġijiet u r-regolamenti ta’ l-Istat ta’ transitu u għandhom jastjenu minn kull azzjoni jew attività inkompatibbli ma’ l-objettivi ta’ dan il-Ftehim.
   2.   L-EUFOR għandha tinforma regolarment lill-Gvern ta’ l-Istat ta’ transitu bl-għadd tal-persunal u l-identità ta’ l-EUFOR li jinsabu fit-territorju ta’ l-Istat ta’ transitu.
   Artikolu 3
   Identifikazzjoni
   1.   Il-persunal ta’ l-EUFOR għandhom f’kull waqt iġorru magħhom il-passaporti jew il-karti ta’ l-identità militari tagħhom.
   2.   Il-vetturi, l-inġenji ta’ l-ajru, il-bastimenti u l-mezzi l-oħrajn tat-trasport ta’ l-EUFOR għandhom ikollhom fuqhom marki ta’ identifikazzjoni u/jew pjanċi tar-reġistrazzjoni distintivi ta’ l-EUFOR, li għandhom ikunu notifikati lill-awtoritajiet ta’ l-Istat ta’ transitu.
   3.   L-EUFOR għandha jkollha d-dritt li turi l-bandiera ta’ l-Unjoni Ewropea u marki distintivi, bħal insinji militari, titli u simboli uffiċjali, fuq il-faċilitajiet, il-vetturi u l-mezzi l-oħrajn tat-trasport tagħha. L-uniformijiet tal-persunal ta’ l-EUFOR għandu jkollhom fuqhom emblema distinta ta’ l-EUFOR. Il-bnadar jew l-insinji nazzjonali tal-kontinġenti nazzjonali li jkunu qed jipparteċipaw fl-operazzjoni jistgħu jintwerew fuq il-faċilitajiet, il-vetturi u l-mezzi l-oħrajn tat-trasport u l-uniformijiet ta’ l-EUFOR, kif jiddeċiedi l-kmandant tal-forza ta’ l-UE.
   Artikolu 4
   Qsim tal-fruntieri u moviment fit-territorju ta’ l-Istat ta’ transitu
   1.   Il-persunal ta’ l-EUFOR għandhom jidħlu fit-territorju ta’ l-Istat ta’ transitu biss wara l-preżentazzjoni tad-dokumenti previsti fl-Artikolu 3(1) u, fil-każ ta’ l-ewwel dħul, ta’ ordni ta’ moviment individwali jew kollettiva maħruġa mill-EUFOR. Huma m’humiex soġġetti għad-dispożizzjonijiet fil-qasam tal-viża. Huma għandhom ikunu eżenti mill-formalitajiet ta’ l-emigrazzjoni u l-immigrazzjoni u l-kontroll doganali meta jidħlu, joħorġu jew ikunu fit-territorju ta’ l-Istat ta’ transitu.
   2.   Il-persunal ta’ l-EUFOR għandhom ikun eżenti mir-regolamenti ta’ l-Istat ta’ transitu li jirregolaw ir-reġistrazzjoni u l-kontroll tal-barranin, iżda ma jiksbu ebda dritt għal residenza jew domiċilju permanenti fit-territorju ta’ l-Istat ta’ transitu.
   3.   Il-lista tar-riżorsi u tal-mezzi tat-trasport ta’ l-EUFOR, li jidħlu fit-territorju ta’ l-Istat ta’ transitu b’appoġġ ta’ l-operazzjoni, għandha tkun ikkomunikata għal fini ta’ informazzjoni lill-Istat ta’ transitu. Dawn ir-riżorsi u l-mezzi ta’ trasport għandu jkollhom fuqhom l-emblema distintiva ta’ l-EUFOR biex tippermetti l-identifikazzjoni rapida tagħhom. L-Istat ta’ transitu għandu jiffaċilita l-formalitajiet amministrattivi u doganali għall-EUFOR. L-EUFOR hija eżenti milli tipproduċi xi dokument doganali ieħor kif ukoll minn tip ta’ spezzjoni.
   4.   Il-persunal ta’ l-EUFOR jistgħu jsuqu vetturi bil-mutur, jinnavigaw bastimenti u jħaddmu inġenji ta’ l-ajru fit-territorju ta’ l-Istat ta’ transitu bil-kondizzjoni li jkollhom liċenzji tas-sewqan, ċertifikati ta’ kaptan ta’ bastiment jew liċenzji ta’ bdot nazzjonali, internazzjonali jew militari validi, kif meħtieġ.
   5.   Għall-fini ta’ l-operazzjoni, l-Istat ta’ transitu għandu jagħti lill-EUFOR u lill-persunal ta’ l-EUFOR il-libertà tal-moviment u l-libertà ta’ l-ivvjaġġar fit-territorju tiegħu permezz tal-kurituri ta’ transitu definiti fl-arranġamenti previsti fl-Artikolu 18, inkluż fil-baħar territorjali tiegħu u l-ispazju ta’ l-ajru tiegħu. Il-libertà tal-moviment fil-baħar territorjali ta’ l-Istat ta’ transitu għandu jinkludi l-waqfien u l-ankoraġġ fi kwalunkwe ċirkostanza.
   6.   Għall-fini ta’ l-operazzjoni, l-EUFOR tista’ tuża t-toroq, il-pontijiet, it-tragetti, l-ajruporti u l-portijiet mingħajr ma tħallas dazji, imposti, taxxi u ħlasijiet simili. L-EUFOR m’għandhiex tkun eżenti mill-ħlasijiet għall-użin, mill-pedaġġi tat-toroq u mit-taxxa għat-trattament ta’ data portwarja li l-modalitajiet ta’ ħlas tagħhom għandhom jiġu ffissati fl-arranġamenti previsti fl-Artikolu 18 ta’ hawn taħt.
   Artikolu 5
   Privileġġi u immunitajiet ta’ l-EUFOR mogħtija mill-Istat ta’ transitu
   1.   Il-faċilitajiet ta’ l-EUFOR għandhom ikunu invjolabbli. L-aġenti ta’ l-Istat ta’ transitu m’għandhomx jidħlu fihom mingħajr il-kunsens tal-Kmandant tal-Forza ta’ l-UE.
   2.   Il-faċilitajiet ta’ l-EUFOR, it-tagħmir tagħhom u l-beni oħra fihom kif ukoll il-mezzi ta’ trasport tagħhom għandhom ikunu immuni minn kull tfittxija, rekwiżizzjoni, qbid jew miżura ta’ eżekuzzjoni.
   3.   L-EUFOR m’għandhiex tagħti kenn lill-persuni mfittxija mill-ġustizzja fl-Istat ta’ transitu.
   4.   L-EUFOR, kif ukoll il-proprjetà u r-riżorsi tagħha, għandhom igawdu l-immunità minn kull forma ta’ proċess legali.
   5.   L-arkivji u d-dokumenti ta’ l-EUFOR għandhom ikunu invjolabbli.
   6.   Il-korrispondenza uffiċjali ta’ l-EUFOR għandha tkun invjolabbli. Korrispondenza uffiċjali tfisser kull korrispondenza relatata ma’ l-operazzjoni u l-funzjonijiet tagħha.
   7.   Fir-rigward ta’ merkanzija mixtrija jew importata, is-servizzi pprovduti u l-faċilitajiet użati mill-EUFOR għall-finijiet ta’ l-operazzjoni, l-EUFOR, kif ukoll il-fornituri jew il-kuntratturi tagħha, sakemm dawn ta’ l-aħħar ma jkunux ċittadini ta’ l-Istat ta’ transitu, għandhom ikunu eżenti mill-imposti, it-taxxi u l-ħlasijiet simili kollha nazzjonali, reġjonali u komunali.
   8.   L-Istat ta’ transitu għandu jippermetti d-dħul ta’ oġġetti għall-operazzjoni u jeżentahom mid-dazji doganali, l-imposti, it-taxxi, ħlief it-taxxa għat-trattament ta’ data portwarja msemmija fl-Artikolu 4.6 hawn fuq, u l-ħlasijiet simili kollha ħlief għall-ħlasijiet għal ħżin, trasport u servizzi mogħtija oħrajn.
   Artikolu 6
   Privileġġi u immunitajiet tal-persunal ta’ l-EUFOR mogħtija mill-Istat ta’ transitu
   1.   Il-persunal ta’ l-EUFOR m’għandhomx ikunu suġġetti għal ebda forma ta’ arrest jew detenzjoni.
   2.   Id-dokumenti, il-korrispondenza u l-proprjetà tal-persunal ta’ l-EUFOR għandhom igawdu l-invjolabbiltà, ħlief fil-każ ta’ miżuri ta’ eżekuzzjoni awtorizzati skond il-paragrafu 6.
   3.   Il-persunal ta’ l-EUFOR għandhom igawdu l-immunità mill-ġurisdizzjoni kriminali ta’ l-Istat ta’ transitu.
   L-immunità mill-ġurisdizzjoni kriminali tal-persunal ta’ l-EUFOR tista’ tiġi rinunċjata mill-Istat Mittenti jew l-istituzzjoni ta’ l-UE konċernata, skond il-każ. Tali rinunċja għandha dejjem tkun espressa.
   4.   Il-persunal ta’ l-EUFOR għandhom igawdu l-immunità mill-ġurisdizzjoni ċivili u amministrattiva ta’ l-Istat ta’ transitu għall-atti kollha li jwettqu fil-qadi tal-funzjonijiet uffiċjali tagħhom. Jekk jitressaq xi proċediment ċivili kontra l-persunal ta’ l-EUFOR quddiem kwalunkwe qorti ta’ l-Istat ta’ transitu, il-Kmandant tal-Forza ta’ l-UE u l-awtorità kompetenti ta’ l-Istat Mittenti jew ta’ l-istituzzjoni ta’ l-UE għandhom jiġu notifikati minnufih. Qabel il-bidu tal-proċedimenti quddiem il-qorti, il-Kmandant tal-Forza ta’ l-UE u l-awtorità kompetenti ta’ l-Istat Mittenti jew ta’ l-istituzzjoni ta’ l-UE għandhom jiċċertifikaw, wara parir konsultattiv formali mill-awtoritajiet kompetenti ta’ l-Istat ta’ transitu, jekk l-att in kwistjoni kienx twettaq mill-persunal ta’ l-EUFOR fil-qadi tal-funzjonijiet uffiċjali tagħhom.
   Jekk l-att twettaq fil-qadi ta’ funzjonijiet uffiċjali tagħhom, il-proċedimenti m’għandhomx jinbdew u għandhom japplikaw id-dispożizzjonijiet ta’ l-Artikolu 15. Jekk l-att ma ġiex imwettaq fl-eżerċizzju ta’ funzjonijiet uffiċjali, il-proċedimenti jistgħu jitkomplew. Iċ-ċertifikazzjoni mill-kmandant tal-forza ta’ l-UE u l-awtorità kompetenti ta’ l-Istat kontributur jew l-istituzzjoni kkonċernata ta’ l-UE għandha tkun vinkolanti fuq il-ġurisdizzjoni ta’ l-Istat ta’ transitu li ma jistax jikkontestaha.
   Il-bidu ta’ proċedimenti mill-persunal ta’ l-EUFOR għandu jipprekludihom milli jinvokaw l-immunità mill-ġurisdizzjoni fir-rigward ta’ kwalunkwe kontro-talba relatata direttament mat-talba prinċipali.
   5.   Il-persunal ta’ l-EUFOR m’humiex obbligati li jagħtu xhieda.
   6.   L-ebda miżura ta’ eżekuzzjoni ma tista’ tittieħed fir-rigward tal-persunal ta’ l-EUFOR, ħlief fil-każ li jinfetħu kontrihom proċedimenti ċivili mhux relatati mal-funzjonijiet uffiċjali tiegħu. Il-proprjetà tal-persunal ta’ l-EUFOR, li tkun iċċertifikata mill-kmandant tal-forza ta’ l-UE bħala meħtieġa għat-twettiq tal-funzjonijiet uffiċjali tagħhom, għandha tkun ħielsa mis-sekwestru għall-eżekuzzjoni ta’ sentenza, deċiżjoni jew ordni. Fi proċedimenti ċivili l-persunal ta’ l-EUFOR m’għandu jkun suġġett għal ebda restrizzjoni tal-libertà personali tiegħu jew għal xi miżuri oħra ta’ kostrinġiment.
   7.   L-immunità tal-persunal ta’ l-EUFOR mill-ġurisdizzjoni ta’ l-Istat ta’ transitu ma teżentahomx mill-ġurisdizzjoniijiet ta’ l-Istati Mittenti rispettivi.
   8.   Il-persunal ta’ l-EUFOR għandhom fir-rigward tas-servizzi mwettqa għall-EUFOR ikunu eżenti mid-dispożizzjonijiet tas-sigurtà soċjali li jistgħu jkunu fis-seħħ fl-Istat ta’ transitu.
   9.   Il-persunal ta’ l-EUFOR għandhom ikunu eżenti minn kull forma ta’ tassazzjoni fl-Istat ta’ transitu fuq is-salarju u l-emolumenti mħallsa lilhom mill-EUFOR jew mill-Istati Mittenti, kif ukoll fuq kwalunkwe dħul li jirċievu minn barra l-Istat ta’ transitu.
   10.   L-Istat ta’ transitu għandu, b’mod konformi ma’ tali liġijiet u regolamenti li jista’ jadotta, jippermetti d-dħul ta’ u jagħti eżenzjoni minn kull dazju doganali, taxxa u ħlas relatat ħlief għall-ħlasijiet għal ħżin, trasport u servizzi simili, fuq oġġetti għall-użu personali tal-persunal ta’ l-EUFOR.
   Il-bagalji personali tal-persunal ta’ l-EUFOR għandhom ikunu eżenti mill-ispezzjoni, sakemm ma jkunx hemm raġunijiet serji sabiex ikun preżunt li jkollhom fihom oġġetti li ma jkunux għall-użu personali tal-persunal ta’ l-EUFOR, jew oġġetti li l-importazzjoni jew l-esportazzjoni tagħhom tkun projbita mil-liġi jew kontrollata mir-regolamenti ta’ kwarantina ta’ l-Istat ta’ transitu. Tali spezzjoni għandha titmexxa biss fil-preżenza tal-persunal ta’ l-EUFOR konċernat jew ta’ rappreżentant awtorizzat ta’ l-EUFOR.
   Artikolu 7
   Persunal impjegat lokalment
   Il-persunal reklutat lokalment ma jibbenefika minn ebda privileġġ jew immunità. Madankollu, l-Istat ta’ transitu għandu jeżerċita l-ġurisdizzjoni tiegħu b’tali mod li ma jfixkilx eċċessivament it-twettiq tal-funzjonijiet ta’ l-operazzjoni.
   Artikolu 8
   Ġurisdizzjoni kriminali
   L-awtoritajiet kompetenti ta’ Stat Mittenti għandhom id-dritt jeżerċitaw fit-territorju ta’ l-Istat ta’ transitu, f’kollaborazzjoni ma’ l-awtoritajiet kompetenti ta’ dan ta’ l-aħħar, il-ġurisdizzjoni kriminali u s-setgħat dixxiplinarji kollha mogħtija lilhom bil-liġi ta’ l-Istat Mittenti fir-rigward tal-persunal kollu ta’ l-EUFOR suġġett għal-liġi relevanti ta’ l-Istat Mittenti.
   Artikolu 9
   Uniformi u armi
   1.   L-ilbies ta’ l-uniformi għandu jkun suġġett għar-regoli adottati mill-Kmandant tal-Forza ta’ l- UE.
   2.   Il-persunal militari ta’ l-EUFOR jistgħu jġorru armi ta’ kalibru żgħir individwali u munizzjon korrispndenti bil-kondizzjoni li jkunu awtorizzati jagħmlu dan skond l-ordnijiet li jkollhom. Il-lista ta’ dawn l-armi u tad-detenturi tagħhom għandha tiġi kkomunikata lill-awtoritajiet kompetenti ta’ l-Istat ta’ transitu.
   Artikolu 10
   Appoġġ mill-Istat ta’ transitu u kuntratti
   1.   L-Istat ta’ transitu jaċċetta, jekk jintalab, li jgħin lill-EUFOR fit-tfittxija għal faċilitajiet xierqa.
   2.   L-Istat ta’ transitu għandu jipprovdi, mingħajr ħlas, faċilitajiet li tagħhom ikun il-proprjetarju, safejn dawn il-faċilitajiet huma meħtieġa għat-twettiq ta’ attivitajiet amministrattivi u operattivi ta’ l-EUFOR.
   3.   Skond il-mezzi u l-kapaċitajiet tiegħu, l-Istat ta’ transitu għandu jgħin fit-tħejjija, l-istabbiliment, it-twettiq u s-sostenn ta’ l-operazzjoni. Il-miżuri ta’ sigurtà meħuda mill-Istat ta’ transitu fl-applikazzjoni tad-dispożizzjonijiet ta’ l-Artikolu 13(1) hawn taħt huma mingħajr ħlas.
   4.   Il-liġi applikabbli għall-kuntratti konklużi mill-EUFOR fl-Istat ta’ transitu għandha tkun il-lex fori. Il-proċedura tar-riżoluzzjoni tat-tilwim imsemmija fl-Artikolu 15(3), (4) u (5), hawn taħt tapplika għat-tilwim li jirriżulta mill-applikazzjoni ta’ dawn il-kuntratti.
   5.   L-Istat ta’ transitu għandu jiffaċilita l-eżekuzzjoni tal-kuntratti konklużi mill-EUFOR ma’ l-entitajiet kummerċjali għall-finijiet ta’ l-operazzjoni.
   Artikolu 11
   Modifika għall-faċilitajiet
   1.   L-EUFOR għandha tkun awtorizzata li tibni, taltera jew timmodifika mod ieħor il-faċilitajiet skond ma jkun hemm bżonn għall-ħtiġiet ta’ transitu tagħha u għat-tul ta’ l-operazzjoni, skond il-modalitajiet li jidhru fl-arranġamenti previsti fl-Artikolu 18.
   2.   L-Istat ta’ transitu m’għandu jitlob mill-EUFOR l-ebda kumpens għal tali bini, alterazzjonijiet jew modifiki, ħlief għal xi dannu kbir għall-faċilitajiet tal-bidu.
   Artikolu 12
   Membri tal-persunal ta’ l-EUFOR li jitilfu ħajjithom
   1.   Il-Kap tal-Missjoni għandu jkollu d-dritt li jieħu f’idejh u li jagħmel l-arranġamenti xierqa għar-ripatrijazzjoni ta’ kwalunkwe membru mejjet tal-persunal ta’ l-EUFOR, kif ukoll tal-proprjetà personali tiegħu.
   2.   M’għandha ssir ebda awtopsja fuq membru mejjet ta’ l-EUFOR mingħajr il-kunsens ta’ l-Istat konċernat u jekk mhux fil-presenza ta’ rappreżentant ta’ l-EUFOR u/jew l-Istat konċernat.
   3.   L-Istat ta’ transitu u l-EUFOR għandhom jikkooperaw kemm jista’ jkun bil-ħsieb li persunal mejjet ta’ l-EUFOR jiġi ripatrijat malajr.
   Artikolu 13
   Sigurtà ta’ l-EUFOR u Pulizija Militari
   1.   L-Istat ta’ transitu għandu jieħu l-miżuri kollha xierqa biex jiżgura s-sikurezza u s-sigurtà ta’ l-EUFOR u l-persunal tiegħu.
   2.   L-EUFOR għandha tkun awtorizzata tieħu l-miżuri meħtieġa sabiex tiżgura l-protezzjoni tal-faċilitajiet u l-konvojs tagħha, b’kooperazzjoni mill-qrib ma’ l-awtoritajiet kompetenti ta’ l-Istat ta’ transitu.
   3.   Il-kontinġenti nazzjonali jistgħu jużaw persunal tal-pulizija ġudizzjarja biex iwettqu l-istħarriġ meħtieġ għall-eżerċizzju tas-setgħat tal-ġurisdizzjoni penali previsti fl-Artikolu 8.
   Artikolu 14
   Komunikazzjonijiet
   1.   L-EUFOR tista’ tistalla u topera stazzjonijiet tar-radju emittenti u riċevituri, kif ukoll sistemi satellitari. Hija għandha tikkoopera ma’ l-awtoritajiet kompetenti ta’ l-Istat ta’ transitu bil-ħsieb li jiġu evitati konflitti fl-użu tal-frekwenzi adatti. L-aċċess għall-ispektrum ta’ frekwenzi għandha tingħata skond il-leġiżlazzjoni fis-seħħ ta’ l-Istat ta’ transitu.
   2.   L-EUFOR għandha tgawdi d-dritt għal komunikazzjoni bla restrizzjonijiet bir-radju (inkluż radju satellitari, mobbli jew ta’ l-idejn), bit-telefon, bit-telegrafu, bil-fax u b’mezzi oħrajn, kif ukoll id-dritt li tistalla t-tagħmir meħtieġ għat-tali komunikazzjonijiet fi ħdan u bejn il-faċilitajiet ta’ l-EUFOR.
   3.   Fil-faċilitajiet tagħha stess l-EUFOR tista’ tagħmel l-arranġamenti meħtieġa sabiex titwassal il-posta indirizzata lil jew mill-EUFOR u/jew il-persunal ta’ l-EUFOR.
   Artikolu 15
   Talba għall-indennizz għal mewt, korriment, ħsara jew telf
   1.   It-talbiet għal indennizz għall-ħsara jew telf ta’ proprjetà ċivili jew tal-gvern, kif ukoll talbiet għal indennizz għall-mewt jew korriment ta’ persuni u għall-ħsara jew telf ta’ proprjetà ta’ l-EUFOR relatati ma’ ħtiġiet ta’ transitu ta’ l-EUFOR għandhom jkunu solvuti amikevolment.
   2.   Dawn it-talbiet għandhom jitressqu lill-EUFOR permezz ta’ l-awtoritajiet kompetenti ta’ l-Istat ta’ transitu, fir-rigward tat-talbiet imressqa minn persuni ġuridiċi jew fiżiċi mill-Istat ta’ transitu, jew lill-awtoritajiet kompetenti ta’ l-Istat ta’ transitu, fir-rigward tat-talbiet imressqa mill-EUFOR.
   3.   Fejn ma tistax tinstab soluzzjoni amikevoli, it-talba għandha tintbagħat lil kummissjoni ta’ indennizz magħmula fuq bażi ugwali minn rappreżentanti ta’ l-EUFOR u rappreżentanti ta’ l-Istat ta’ transitu. Ir-riżoluzzjoni ta’ talbiet għandhom jintlaħqu bi qbil komuni.
   4.   Fejn ma tistax tintlaħaq soluzzjoni fi ħdan il-kummissjoni ta’ indemnizz, it-tilwima għandha titressaq quddiem tribunal ta’ arbitraġġ, li d-deċiżjonijiet tiegħu għandhom ikunu jorbtu.
   5.   It-tribunal ta’ l-arbitraġġ għandu jkun magħmul minn tlitt arbitri, li wieħed minnhom ikun maħtur mill-Istat ta’ transitu, ieħor ikun maħtur mill-EUFOR u t-tielet wieħed ikun maħtur b’mod konġunt mill-Istat ta’ transitu u l-EUFOR. Jekk waħda mill-partijiet ma taħtarx arbitru fi żmien xahrejn jew jekk ma jistax jintlaħaq qbil bejn l-Istat ta’ transitu u l-EUFOR dwar il-ħatra tat-tielet arbitru, l-arbitru in kwistjoni għandu jinħatar mill-President tal-Qorti tal-Ġustizzja tal-Komunitajiet Ewropej.
   6.   Għandu jiġi konkluż arranġament amministrattiv bejn l-EUFOR u l-awtoritajiet amministrattivi ta’ l-Istat ta’ transitu sabiex jiġu determinati t-termini ta’ referenza tal-kummissjoni ta’ indennizz u tat-tribunal, il-proċedura applikabbli fi ħdan dawn l-organi u l-kondizzjonijiet li bihom għandhom jiġu ppreżentati t-talbiet.
   Artikolu 16
   Kollegamenti ta’ kooperazzjoni u tilwim
   1.   Il-kwistjonijiet kollha li jirriżultaw in konnessjoni ma’ l-applikazzjoni ta’ dan il-Ftehim għandhom jiġu eżaminati b’mod konġunt mir-rappreżentanti ta’ l-EUFOR u l-awtoritajiet kompetenti ta’ l-Istat ta’ transitu.
   2.   F’nuqqas ta’ xi riżoluzzjoni minn qabel, it-tilwim dwar l-interpretazzjoni jew l-applikazzjoni ta’ dan il-Ftehim għandu jiġi riżolt esklussivament b’mezzi diplomatiċi bejn l-Istati ta’ transitu u rappreżentanti ta’ l-UE.
   Artikolu 17
   Dispożizzjonijiet oħra
   1.   Kull meta dan il-Ftehim jirriferi għall-privileġġi, immunitajiet, u drittijiet ta’ l-EUFOR u tal-persunal ta’ l-EUFOR, il-Gvern ta’ l-Istat ta’ transitu għandu jkun responsabbli għall-implementazzjoni u r-rispett tagħhom min-naħa ta’ l-awtoritajiet kompetenti ta’ l-Istat ta’ transitu.
   2.   Xejn f’ dan il-Ftehim ma huwa intiż jew għandu jiftiehem li jikkostitwixxi deroga minn kwalunkwe dritt li minnu jgawdi, skond xi ftehim ieħor, Stat Membru ta’ l-UE jew kwalunkwe Stat ieħor li jikkontribwixxi għall-EUFOR.
   Artikolu 18
   Arranġamenti implimentattivi
   Għall-finijiet ta’ l-applikazzjoni ta’ dan il-Ftehim, il-kwistjonijiet operattivi, amministrattivi u tekniċi jistgħu jkunu s-suġġett ta’ arranġamenti separati li jiġu konklużi bejn il-Kmandant tal-Forza ta’ l-UE u l-awtoritajiet amministrattivi ta’ l-Istat ta’ transitu.
   Artikolu 19
   Dħul fis-seħħ u terminazzjoni
   1.   Dan il-Ftehim għandu jidħol fis-seħħ fil-jum meta jiġi ffirmat u għandu jibqa’ fis-seħħ sad-data tat-tluq ta’ l-aħħar membru tal-persunal ta’ l-EUFOR, kif notifikat mill-EUFOR lill-awtoritajiet ta’ l-Istat ta’ transitu.
   2.   Minkejja l-paragrafu 1, id-dispożizzjonijiet li jinsabu fl-Artikolu 4(6), l-Artikolu 5(1), (2), (4) (7) u (8), l-Artikolu 6(1), (3), (4), (6) u (8) sa (10), l-Artikolu 10(2), l-Artikolu 11, l-Artikolu 13(1) (2) u (3) u l-Artikolu (15) għandhom jitqiesu bħala applikabbli mid-data ta’ l-iskjerament ta’ l-ewwel membru tal-persunal ta’ l-EUFOR jekk dik id-data ġiet qabel id-data tad-dħul fis-seħħ ta’ dan il-Ftehim.
   3.   Dan il-Ftehim jista’ jiġi emendat abbażi ta’ ftehim bil-miktub bejn il-Partijiet.
   4.   It-terminazzjoni ta’ dan il-Ftehim m’għandhiex taffettwa d-drittijiet jew l-obbligi li jirriżultaw mill-eżekuzzjoni ta’ dan il-Ftehim qabel tali terminazzjoni.

      Magħmul f’Yaoundé, fis-6 ta’ Frar 2008 f’erba’ eżemplari oriġinali fil-lingwa Franċiża u Ingliża, biż-żewġ testi jkunu awtentiċi b’mod ugwali.

            Għall-Unjoni Ewropea

            Għall-Istat ta’ transitu


title: 2012/108/UE: Deċiżjoni tal-Kunsill tal- 14 ta’ Diċembru 2011 dwar l-iffirmar, f'isem l-Unjoni, u l-applikazzjoni provviżorja tal-Ftehim fil-forma ta’ Skambju ta’ Ittri bejn l-Unjoni Ewropea u l-Federazzjoni Russa dwar l-introduzzjoni jew iż-żieda ta’ dazji tal-esportazzjoni fuq materja prima

text:
                  29.2.2012

                  MT

                  Il-Ġurnal Uffiċjali tal-Unjoni Ewropea

                  L 57/52

         DEĊIŻJONI TAL-KUNSILL
         tal-14 ta’ Diċembru 2011
         dwar l-iffirmar, f'isem l-Unjoni, u l-applikazzjoni provviżorja tal-Ftehim fil-forma ta’ Skambju ta’ Ittri bejn l-Unjoni Ewropea u l-Federazzjoni Russa dwar l-introduzzjoni jew iż-żieda ta’ dazji tal-esportazzjoni fuq materja prima
         (2012/108/UE)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 207(4) flimkien mal-Artikolu 218(5) tiegħu,
         Wara li kkunsidra l-proposta mill-Kummissjoni Ewropea,
         Billi:

                     (1)

                     Fid-dawl tal-importanza ekonomika għall-Unjoni tal-aċċess għall-materja prima u l-importanza li għandha l-Federazzjoni Russa għall-Unjoni bħala fornitur tal-materja prima, il-Kummissjoni nnegozjat impenji mal-Federazzjoni Russa biex din tal-aħħar tnaqqas jew telimina d-dazji tal-esportazzjonijiet li japplikaw attwalment.

                     (2)

                     Dawn l-impenji, li għandhom jiġu inklużi fil-Protokoll tal-Adeżjoni tal-Federazzjoni Russa mal-Organizzazzjoni Dinija tal-Kummerċ (WTO), ma jkoprux il-materja prima li għadha ħielsa mid-dazji tal-esportazzjoni mil-Federazzjoni Russa.

                     (3)

                     Sabiex jitnaqqas ir-riskju li jiġu introdotti dazji ġodda fuq l-esportazzjonijiet mill-Federazzjoni Russa fil-ġejjieni, u l-effett li jirriżulta fuq il-provvista tal-materja prima, il-Kummissjoni, f'isem l-Unjoni, innegozjat Ftehim mal-Federazzjoni Russa fil-forma ta’ Skambju ta’ Ittri dwar l-introduzzjoni jew iż-żieda ta’ dazji tal-esportazzjonijiet fuq materja prima (“il-Ftehim”).

                     (4)

                     Il-Ftehim għandu jiġi ffirmat.

                     (5)

                     Fid-dawl tal-ħtieġa li jkun żgurat li l-impenji tal-Federazzjoni Russa rigward id-dazji ġodda tal-esportazzjonijiet fuq materja prima li se japplikaw mid-data tal-adeżjoni tal-Federazzjoni Russa mad-WTO, il-Ftehim għandu jiġi applikat fuq bażi provviżorja minn dik id-data, pendenti l-għeluq tal-proċeduri għal konklużjoni tiegħu,

               ADOTTA DIN ID-DEĊIŻJONI:

            Artikolu 1
            L-iffirmar tal-Ftehim fil-forma ta’ Skambju ta’ Ittri bejn l-Unjoni Ewropea u l-Federazzjoni Russa dwar l-introduzzjoni jew iż-żieda ta’ dazji tal-esportazzjonijiet fuq materja prima, huwa b'dan awtorizzat f'isem l-Unjoni, suġġett għall-konklużjoni tal-Ftehim imsemmi.
            It-test tal-Ftehim huwa mehmuż ma’ din id-Deċiżjoni.

            Artikolu 2
            Il-President tal-Kunsill huwa b'dan awtorizzat li jinnomina l-persuna/i li jkollhom is-setgħa li jiffirmaw il-Ftehim f'isem l-Unjoni.

            Artikolu 3
            Skont id-dispożizzjonijiet tal-Ftehim, għandu jiġi applikat fuq bażi provviżorja mid-data tal-adeżjoni tal-Federazzjoni Russa mad-WTO (1), pendenti l-għeluq tal-proċeduri għal konklużjoni tal-Ftehim.

            Artikolu 4
            Din id-Deċiżjoni għandha tidħol fis-seħħ fid-data tal-adozzjoni tagħha.

            Magħmul f'Ġinevra, l-14 ta’ Diċembru 2011.

                  Għall-Kunsill

                  Il-President

               M. NOGAJ

            (1)  Id-data minn meta il-Ftehim se jiġi applikat provviżorjament se tkun ippubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: Id-Deċiżjoni tal-Kummissjoni tal-5 ta’Awissu 2002 li temenda d-Deċiżjoni 2000/137/KE li taċċetta impriżi offruti dwar il-proċeduri ta’ l-importazzjoni, li hi l-oġġett ta’ rimi ta’ ċerti pajpijiet u tubi ta’ kwalità solida tal-ħadid jew ta’ l-azzar mingħajr liegi li oriġinaw mill-Kroazja u l-Ukrajna, u li tirtira impriża

text:
Avviż Legali Importanti

|

32002D0669

Official Journal L 228 , 24/08/2002 P. 0020 - 0021

		Id-Deċiżjoni tal-Kummissjonital-5 ta’Awissu 2002li temenda d-Deċiżjoni 2000/137/KE li taċċetta impriżi offruti dwar il-proċeduri ta’ l-importazzjoni, li hi l-oġġett ta’ rimi ta’ ċerti pajpijiet u tubi ta’ kwalità solida tal-ħadid jew ta’ l-azzar mingħajr liegi li oriġinaw mill-Kroazja u l-Ukrajna, u li tirtira impriża(2002/669/KE)IL-KUMMISSJONI TAL-KOMUNITAJIET EWROPEJ,Wara li kkonsidrat it-Trattat li jistabbilixxi l-Komunità Ewropea,Wara li kkonsidrat ir-Regolamnet tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjoni, li hi l-oġġett ta’ rimi minn pajjiżi terzi li mhux Membri tal-Komunità Ewropea [1], kif l-aħħar emendat mir-Regolament (KE) Nru 2238/2000 [2], u partikolarment l-Artikolu 8 tiegħu,Wara li kkonsultat il-Kumitat ta’ Konsulenza,Billi:A. IL-PROĊEDURA TA’ QABEL(1) Fid-19 ta’ Novembru 1998, proċedura kontra l-importazzjoni li hi l-oġġett ta’ rimi ġiet inizjata mill-Kummisjoni dwar importi ta’ ċerti pajpijiet u tubi ta’ kwalità solida tal-ħadid jew ta’ l-azzar mingħajr liegi [3] li jorriġinaw, fost oħrajn, mill-Ukrajna.(2) Din il-proċedura rriżulat f’dazji imposti mir-Regolament tal-Kunsill (KE) Nru 348/2000 [4] fi Frar 2000 kontra l-importazzjoni, li hi l-oġġett ta’ rimi sabiex jiġi eliminat l-effett inġurjuż tar-rimi.(3) Fl-istess waqt, bid-Deċiżjoni Nru 2000/137/KE [5], il-Kummissjoni aċċettat impriża ta’ prezz konġunt sa ċertu limitu ta’ volum minn tlett esportaturi Ukrajni, Dnepropetrovsk Tube Works (DTW), Nikopol Pivdennotrubny Works (li aktar tard ġie ttrasferit lil Nikopolsky Seamless Tube Plant, Niko Tube [6]) u Nizhnedneprovsky Tube Rolling Plant (NTRP), li l-prodotti tagħhom ġew eżenti mid-dazju kontra l-importazzjoni, li hi l-oġġett ta’ rimi skond l-Artikolu 2(1) tar-Regolament (KE) Nru 348/2000.B. IRTIRAR VOLONTARJU TA’ L-IMPRIŻI KONĠUNTI(4) DTW, Niko Tube u NTRP avżaw lil Kummissjoni li huma xtaqu jirtiraw din l-impriza konġunta. Għalhekk, l-ismijiet ta’ DTW, Niko Tube u NTRP, għandhom jiġu mħassra mil-lista ta’ kumpanniji li l-prodotti tagħhom huma eżenti mid-dazju kontra l-importazzjoni, li hi l-oġġett ta’ rimi skond l-Artikolu 1 tad-Deċiżjoni 2000/137/KE.(5) Parallel ma’ din id-Deċiżjoni, il-Kunsill, permezz tar-Regolament (KE) Nru 1515/2002 [7] neħħa wkoll l-eżenzjoni mid-dazju kontra l-importazzjoni, li hi l-oġġett ta’ rimi li ġiet mogħtija lil DTW, Niko Tube u NTRP, rispettivament, bl-emendar ta’ l-Artikolu 2 tar-Regolament (KE) Nru 348/2000,ADOTTAT DIN ID-DEĊIŻJONI:Artikolu 1L-impriża konġunta aċċettata minn Dnepropetrovsk Tube Works, Nikopol Pivdennotrubny Works (li aktar tard ġie ttrasferit lil Nikopolsky Seamless Tube Plant, "Niko Tube") u Nizhnedneprovsky Tube Rolling Plant (NTRP) hu hawnhekk irtirat.Artikolu 2L-elenku fl-Artikolu 1 tad-Deċiżjoni Nru 2000/137/KE hu mibdul fl-elenku li ġej:"Pajjiż’ | Il-Fabbrikant | Il-Kodiċi tat-TARIC addizzjonali |il-Kroazja | Zeljezara Sisak d.d., Sisak | A064" |Artikolu 3Din id-Deċiżjoni tibda tapplika mill-ġurnata wara dik tal-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmul fi Brussel, 5 t’Awissu 2002.Ghall-KummissjoniPascal LamyMembru tal-Kummissjoni[1] ĠU L 56, tas-06.03.1996, p. 1.[2] ĠU L 257, tal-11.10.2000, p. 2.[3] ĠU Ċ 353, tad- 19.11.1998, p. 13.[4] ĠU L 45, tas-17.02.2000, p. 1.[5] ĠU L 46, tat-18.02.2000, p. 34.[6] ĠU Ċ 198, tat- 13.07.2001, p. 2.[7] Ara paġna 8 ta’ dan il-Ġurnal Uffiċjali.--------------------------------------------------


title: Deċiżjoni tal-Kummissjoni tas- 6 ta' Diċembru 2006 li tiddetermina l-pożizzjoni Komunitarja għal Deċiżjoni tal-Kumitat Konġunt stabbilit skond il-Ftehim bejn il-Komunità Ewropea u l-Istati Uniti ta' l-Amerika dwar Rikonoxximent Reċiproku taċ-Ċertifikati ta' Konformità għall-Apparat Marittimu, li jadotta r-Regoli ta' Proċedura tiegħu

text:
               5.6.2007

               MT

               Il-Ġurnal Uffiċjali ta’ l-Unjoni Ewropea

               743

         DEĊIŻJONI TAL-KUMMISSJONI
   tas-6 ta' Diċembru 2006
   li tiddetermina l-pożizzjoni Komunitarja għal Deċiżjoni tal-Kumitat Konġunt stabbilit skond il-Ftehim bejn il-Komunità Ewropea u l-Istati Uniti ta' l-Amerika dwar Rikonoxximent Reċiproku taċ-Ċertifikati ta' Konformità għall-Apparat Marittimu, li jadotta r-Regoli ta' Proċedura tiegħu
   (2006/884/KE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċżijoni tal-Kunsill 2004/425/KE (1) tal-21 ta' April 2004 dwar konklużjoni minn Ftehim bejn il-Komunità Ewropea u l-Istati Uniti ta' l-Amerika dwar Rikonoxximent Reċiproku taċ-Ċertifikati ta' Konformità ta' l-Apparat Marittimu (minn hawn 'il quddiem imsejjaħ “il-Ftehin”) u b'mod partikolari l-Artikolu 3(2) tagħha,
   Billi:

               (1)

               Il-Kummissjoni, fid-dawl ta' l-adozzjoni tal-pożizzjoni Komunitarja, kkonsultat lill-kumitat speċjali nominat mill-Kunsill;

               (2)

               L-Artikolu 7(2) tal-Ftehim jistipula li l-Kumitat Konġunt, stabbilit skond l-Artikolu 7 ta' l-Ftehim, għandu jiddetermina r-Regoli ta' Proċedura tiegħu stess.

         IDDEĊIEDA KIF ĠEJ:
   Artikolu Uniku
   Il-pożizzjoni li għandha tiġi adottata mill-Komunità Ewropea għal deċiżjoni mill-Kumitat Konġunt, stipulata skond l-Artikolu 7 tal-Ftehim bejn il-Komunità Ewropea u l-Istati Uniti ta' l-Amerika dwar Rikonoxximent Reċiproku taċ-Ċertifikati ta' Konformità għall-Apparat Marittimu, filwaqt li jadotta r-regoli ta' Proċedura tiegħu, għandha tkun ibbażata fuq l-abbozz tad-deċiżjoni tal-Kumitat Konġunt annessjat ma' din id-Deċiżjoni.

      Magħmul fi Brussel, 6 ta' Diċembru 2006.

            Għall-KummissjonI

         Peter MANDELSON

            Membru tal-Kummissjoni

      (1)  ĠU L 150, 30.4.2004, p. 42.

      ANNESS A
      “
            ABBOZZ
            DEĊIŻJONI Nru ../… TAL-KUMITAT KONĠUNT STABBILIT SKOND IL-FTEHIM BEJN IL-KOMUNITÀ EWROPEA U L-ISTATI UNITI TA' L-AMERIKA
            dwar Rikonoxximent Reċiproku taċ-Ċertifikati ta' Konformità ta' l-Apparat Marittimu li twassal għall-adozzjoni tar-Regoli ta' Proċedura
            IL-KUMITAT KONĠUNT,
            Wara li kkunsidra l-Ftehim bejn il-Komunità Ewropea u l-Istati Uniti ta' l-Amerika dwar ir-Rikonoxximent Reċiproku taċ-Ċertifikati tal-Konformità ta' l-Apparat Marittimu, u b'mod partikolari l-Artikolu 7 tiegħu,
            L-Artikolu 7(2) tal-Ftehim jipprevedi li l-Kumitat Konġunt għandu jiddetermina r-regoli ta' proċedura tiegħu stess,
            ADOTTAT DIN ID-DEĊIŻJONI:

                        1.

                        Ir-Regoli tal-Proċedura għall-Kumitat Konġunt, kif speċifikat fl-Anness ma' din id-Deċiżjoni, huma b'hekk adottati.

               Din id-Deċiżjoni, magħmula 'b'żewġ kopji, għandha tiġi ffirmata minn rappreżentanti tal-Kumitat Konġunt li huma awtorizzati li joperaw f'isem il-Partijiet għall-għanijiet li jemendaw il-Ftehim. Din id-Deċiżjoni għandha tidħol fis-seħħ mid-data li fiha titniżżel l-aħħar firma.
               Iffirmata f'Washington fi

                     F'isem L-Istati Uniti ta' l-Amerika

               Iffirmata fi Brussel fi

                     F'isem Il-Komunità Ewropea

            ANNESS

               REGOLI TA' PROĊEDURA GĦALL-KUMITAT KONĠUNT STABBILIT SKOND IL-FTEHIM BEJN IL-KOMUNITÀ EWROPEA U L-ISTATI UNITI TA' L-AMERIKA
               Dwar rikonoxximent reċiproku taċ-ċertifikati ta' konformità ta' l-apparat marittimu
               Artikolu 1
               Presidenza
               Il-Kumitat Konġunt għandu jkollu presidenza konġunta minn rappreżentanti tal-Komunità Ewropea u rappreżentant mill-Istati Uniti.
               Artikolu 2
               Laqgħat
               1.   Il-Kumitat konġunt għandu jiltaqa' f'intervalli regolari ta' l-anqas darba fis-sena f'ħin raġonevoli miftiehem. Jekk Parti tħoss li laqgħat żejda jkunu meħtieġa, il-Parti l-oħra għandha takkomoda t-talba għal-laqgħa sakemm huwa l-iktar possibbli.
               2.   Il-Partijiet għandhom jospitaw il-laqgħa, darba kull wieħed, sakemm ma jkunx miftiehem mod ieħor. It-telekonferenza jew il-videokonferenza jistgħu jintużaw jekk il-Partijiet jiftiehmu hekk.
               3.   Il-Ko-Presidenti għandhom isejħu l-laqgħat tal-Kumitat Konġunt.
               4.   Il-Ko-Presidenti għandhom jistabbilixxu data biex jiltaqgħu u jiskambjaw tali dokumenti kif inhu meħtieġ fiż-żmien biex jaċċertaw preparazzjoni xierqa, jekk dan huwa possibbli, sa tliet ġimgħat qabel il-laqgħa.
               5.   Il-Parti li tkun qed tospita l-laqgħa, jew li titlob videokonferenza jew telekonferenza, għandha tkun risponsabbli għall-arranġamenti loġistiċi.
               Artikolu 3
               Delegazzjonijiet
               Il-Partijiet għandhom jinnotifikaw lil xulxin mhux iktar tard minn ġimgħa qabel laqgħa dwar il-kompożizzjoni intenzjonata tad-delegazzjoni tagħhom.
               Artikolu 4
               Aġenda tal-laqgħat
               1.   Il-Ko-Presidenti għandhom ifasslu aġenda proviżorja għal kull laqgħa sa mhux iktar tard minn 14-il ġurnata qabel il-laqgħa. L-aġenda proviżorja għandha tinkludi l-punti li għalihom twasslet lill-Ko-Presidenti talba għall-inklużjoni tagħhom fl-aġenda sa mhux iktar tard minn 14-il ġurnata qabel il-laqgħa.
               2.   Iż-żewġ Partijiet jistgħu jżidu punti ma' l-aġenda proviżorja fiż-żmien qabel il-laqgħa jekk jiftiehmu l-Partijiet. Jekk hu possibbli, il-Parti għandha tagħmel talba bil-miktub lill-Parti l-oħra biex iżżid il-punti ma' l-aġenda proviżorja. Tali talbiet għandhom jiġu akkomodati sakemm huwa possibbli.
               3.   Il-ko-Presidenti għandhom jadottaw l-aġenda finali fil-bidu ta' kull laqgħa. Punt apparti dawk li jidhru fl-aġenda proviżorja ’jista’ jitqiegħed fuq l-aġenda jekk iż-żewġ Partijiet jaqblu li jsir hekk u u għandhom jiġu akkomodati sakemm huwa possibbli.
               Artikolu 5
               Minuti tal-laqgħat
               1.   Il-Ko-Presidenza tal-Parti ospitanti għandha tipprepara abbozz tal-minuti minn kull laqgħa kif ikun possibbli.
               2.   Il-minuti għandhom, bħala regola ġenerali, jindikaw fir-rigward ta' kull punt fuq l-aġenda:

                           (a)

                           dokumentazzjoni mressqa lill-Kumitat Konġunt;

                           (b)

                           stqarrijiet li Parti tkun talbet li jiġu inklużi; u

                           (ċ)

                           deċiżjonijiet li ttieħdu u l-konklużjonijiet adottati fuq punt speċifiku.

                     3.   Il-minuti għandhom jindikaw ukoll lill-individwi tad-delegazzjonijiet rispettivi parteċipanti, kif ukoll il-ministeru jew l-aġenzija li kull wieħed jirrappreżenta.
               4.   Il-Ko-Presidenti għandhom japprovaw il-minuti.
               Artikolu 6
               Deċiżjonijiet tal-Kumitat Konġunt
               1.   Il-Kumitat Konġunt għandu jieħu deċiżjonijiet b'mod unanimu.
               2.   Il-Kumitat Konġunt jista' jadotta deċiżjoni bi proċedura bil-miktub fiż-żmien li ma jkunx f'laqgħat formali tal-Kumitat Konġunt.
               3.   Id-Deċiżjonijiet tal-Kumitat Konġunt għandhom jiġu intitolati ‘Deċiżjonijiet’ segwiti b'numru tas-serje, u deskrizzjoni tas-suġġett tagħhom. Id-data ta' dħul fis-seħħ tad-deċiżjonijiet għandha tiġi indikata wkoll. Id-deċiżjonijiet għandhom jiġu ffirmati mir-rappreżentanti tal-Kumitat Konġunt li huma awtorizzati sabiex jaġixxu f'isem il-Partijiet. Id-Deċiżjonijiet għandhom jitfasslu b'mod doppju, fejn kull verżjoni tkun ugwalment awtentika.
               Artikolu 7
               Konsultazzjoni ta' l-esperti
               Il-Kumitat jista' jikkonsulta lill-esperti dwar punti partikolari jekk il-Partijiet jiftiehmu.
               Artikolu 8
               Ispejjeż
               1.   Kull Parti għandha tkun risponsabbli għall-ispejjeż li tista' tiltaqa' magħhom minħabba l-parteċipazzjoni fil-laqgħat tal-Kumitat konġunt, inklużi spejjeż tal-personell, ta' l-ivvjaġġar u spejjeż ta' kuljum flimkien ma' spejjeż postali jew ta' telekomunikazzjoni.
               2.   Il-Parti ospitanti għandha ġeneralment tkopri spejjeż oħrajn li jinħolqu mill-organizzazzjoni tal-laqgħat.
               Artikolu 9
               Proċeduri ta' amministrazzjoni
               1.   Sakemm l-partijiet ma jiddeċiedux b'mod ieħor, il-laqgħat tal-Kumitat Konġunt m'għandhomx ikunu miftuħin għall-pubbliku.
               2.   Il-minuti u dokumenti oħrajn tal-Kumitat konġunt għandhom jiġu kkunsidrati bħala skambju ta' informazzjoni skond l-Artikolu 17 tal-Ftehim għar-raġunijiet tal-kunfidenzjalità.
               3.   Il-parteċipanti li mhumiex uffiċjali tal-Partijiet jistgħu iġu mistiedna, bil-kunsens tal-Ko-Presidenti, u għandhom ikunu soġġetti għall-Artikolu 17 tal-Ftehim.
               4.   Il-Partijiet jistgħu jorganizzaw seduti pubbliċi jew jikkomunikaw b'kull mezz ieħor lill-pubbliku r-riżultati tal-laqgħat tal-Kumitat Konġunt lill-membri interessati.

         ”


title: 2012/801/UE: Deċiżjoni tal-Parlament Ewropew tat- 23 ta’ Ottubru 2012 dwar l-għeluq tal-kontijiet tal-Awtorità Ewropea dwar is-Sigurtà fl-Ikel għas-sena finanzjarja 2010

text:
               20.12.2012

               MT

               Il-Ġurnal Uffiċjali tal-Unjoni Ewropea

               L 350/81

         DEĊIŻJONI TAL-PARLAMENT EWROPEW
   tat-23 ta’ Ottubru 2012
   dwar l-għeluq tal-kontijiet tal-Awtorità Ewropea dwar is-Sigurtà fl-Ikel għas-sena finanzjarja 2010
   (2012/801/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Awtorità Ewropea dwar is-Sigurtà fl-Ikel għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Awtorità Ewropea dwar is-Sigurtà fl-Ikel għas-sena finanzjarja 2010, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 – C7–0051/2012),

               —

               wara li kkunsidra d-Deċiżjoni tiegħu tal-10 ta’ Mejju 2012 (2) li tiddifferixxi d-deċiżjoni tal-kwittanza fir-rigward tal-implimentazzjoni tal-baġit tal-Awtorità Ewropea tas-Sigurtà fl-Ikel għas-sena finanzjarja 2010, flimkien mar-Riżoluzzjoni li takkumpanja dik id-Deċiżjoni u t-tweġibiet tad-Direttur Eżekuttiv tal-Awtorità,

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 178/2002 tal-Parlament Ewropew u tal-Kunsill (4) li jistabbilixxi l-Awtorità Ewropea dwar is-Sigurtà fl-Ikel, u b’mod partikolari l-Artikolu 44 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra d-Dikjarazzjoni Konġunta dwar aġenziji deċentralizzati u l-Approċċ Komuni anness magħha, miftehma f’Ġunju 2012 mill-Parlament Ewropew, il-Kunsill u l-Kummissjoni, bħala riżultat tax-xogħol tal-Grupp ta’ Ħidma Interistituzzjonali dwar l-aġenziji deċentralizzati maħluq f’Marzu 2009, u b’mod partikulari t-taqsimiet dwar il-governanza, l-operat, l-ipprogrammar, ir-responsabilità u t-trasparenza tal-Approċċ Komuni,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0299/2012),

               1.

               Japprova l-għeluq tal-kontijiet tal-Awtorità Ewropea dwar is-Sigurtà fl-Ikel għas-sena finanzjarja 2010;

               2.

               Jagħti istruzzjonijiet lill-President tiegħu biex jgħaddi din id-Deciżjoni lid-Direttur Eżekuttiv tal-Awtorità Ewropea dwar is-Sigurtà fl-Ikel, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2011, p. 106.

      (2)  ĠU L 286, 17.10.2012, p. 367.

      (3)  ĠU L 248, 16.9.2002, p. 1.

      (4)  ĠU L 31, 1.2.2002, p. 1.

      (5)  ĠU L 357, 31.12.2002, p. 72.


title: Deċiżjoni tal-Kunsill tat- 2 ta' Ġunju 2005 dwar il-konklużjoni ta' Ftehim Kwadru bejn il-Komunità Ewropea u s-Serbja u Montenegro dwar il-prinċipji ġenerali għall-parteċipazzjoni tas-Serbja u Montenegro fil-programmi Komunitarji

text:
360             MT         Il-Ġurnal Uffiċjali ta’ l-Unjoni Ewropea            12.12.2008

32005D0527

L 192/84               IL-ĠURNAL UFFIĊJALI TA’ L-UNJONI EWROPEA                  22.7.2005

                            DEĊIŻJONI TAL-KUNSILL
                                  tat-2 ta’ Ġunju 2005
                      dwar il-konklużjoni ta' Ftehim Kwadru
               bejn il-Komunità Ewropea u s-Serbja u Montenegro
                  dwar il-prinċipji ġenerali għall-parteċipazzjoni
               tas-Serbja u Montenegro fil-programmi Komunitarji
                                     (2005/527/KE)

IL-KUNSILL TA’ L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea, u b'mod partikolari l-
Artikoli 13, 71, 80, 95, 127, 137, 149, 150, 151, 152, 153, 157, 166, 175, 280 u 308
flimkien mat-tieni sentenza ta' l-ewwel subparagrafu ta' l-Artikolu 300(2) tiegħu, it-
tieni subparagrafu ta' l-Artikolu 300(3) u l-Artikolu 300(4) tiegħu,

Wara li kkunsidra l-proposta tal-Kummissjoni,

Wara li kkunsidra l-kunsens tal-Parlament Ewropew1,

1
      Kunsens mogħti fl-10 ta’ Mejju 2005 (għadu ma ġiex ippubblikat fil-Ġurnal
      Uffiċjali).
 ---pagebreak--- 12.12.2008        MT         Il-Ġurnal Uffiċjali ta’ l-Unjoni Ewropea                       361

Billi:

(1)      Il-Kunsill Ewropew ta' Thessaloniki ta' Ġunju 2003 approva l-"Aġenda ta'
         Thessaloniki għall-Balkani tal-Punent: lejn integrazzjoni Ewropea," li
         pprovdiet li programmi Komunitarji jinfetħu għall-pajjiżi tal-Proċess ta'
         Stabilizzazzjoni u Assoċjazzjoni (PSA) skond il-prinċipji stabbiliti għall-
         parteċipazzjoni tal-pajjiżi kandidati.

(2)      Fil-komunikazzjoni tagħha dwar "Tħejjija għall-parteċipazzjoni tal-pajjiżi tal-
         Balkani tal-Punent fil-programmi u l-aġenziji Komunitarji", il-Kummissjoni
         rrakomandat il-konklużjoni ma' l-Albanija, il-Bosnja Ħerzegovina, il-Kroazja,
         dik li qabel kienet ir-Repubblika Jugoslava tal-Maċedonja u s-Serbja u
         Montenegro ta' ftehim kwadru li jistabbilixxu l-prinċipji ġenerali li jirregolaw
         il-parteċipazzjoni ta' kull pajjiż fil-programmi Komunitarji.

(3)      Skond id-direttivi ta' negozjar adottati mill-Kunsill fid-29 ta' April 2004, il-
         Kummissjoni, f'isem il-Komunità, innegozjat Ftehim Kwadru mas-Serbja u
         Montenegro dwar il-prinċipji ġenerali għall-parteċipazzjoni tagħha fil-
         programmi Komunitarji.

(4)      Dan il-Ftehim ġie ffirmat, f'isem il-Komunità, fit-22 ta' Novembru 2004 fi
         Brussel, soġġett għall-konklużjoni f'data aktar tard.

(5)      Fir-rigward ta' ftit mill-programmi koperti mill-Ftehim, it-Trattat ma
         jipprovdix setgħat minbarra dawk skond l-Artikolu 308.
 ---pagebreak--- 362             MT         Il-Ġurnal Uffiċjali ta’ l-Unjoni Ewropea            12.12.2008

(6)    It-termini u l-kondizzjonijiet speċifiċi rigward il-parteċipazzjoni tas-Serbja u
       Montenegro fil-programmi Komunitarji, inkluż il-kontribut finanzjarju
       pagabbli, għandhom ikunu stabbiliti mill-Kummissjoni f'isem il-Komunità.
       Għal dan il-għan il-Kummissjoni għandha tkun assistita minn kumitat speċjali
       maħtur mill-Kunsill.

(7)    Is-Serbja u Montenegro tista' titlob assistenza finanzjarja għall-parteċipazzjoni
       fil-programmi Komunitarji skond ir-Regolament tal-Kunsill (KE) Nru
       2666/2000 tal-5 ta' Diċembru 2000 dwar l-assistenza għall-Albanija, il-Bosnja
       u l-Ħerzegovina, il-Kroazja, ir-Repubblika Federali tal-Jugoslavja u dik li
       qabel kienet ir-Repubblika Jugoslava tal-Maċedonja2 jew skond kwalunkwe
       Regolament simili li jipprovdi assistenza Komunitarja esterna għas-Serbja u
       Montenegro li tista' tkun adottata fil-futur.

(8)    L-applikazzjoni tal-Ftehim għandha tiġi riveduta perijodikament.

(9)    Il-Ftehim għandu jkun approvat,

IDDEĊIEDA KIF ĠEJ:

2
      ĠU L 306, 7.12.2000, p. 1. Regolament kif emendat bir-Regolament (KE) Nru
      2415/2001 (ĠU L 327, 12.12.2001, p. 3).
 ---pagebreak--- 12.12.2008      MT         Il-Ġurnal Uffiċjali ta’ l-Unjoni Ewropea                   363

                                        Artikolu 1

Il-Ftehim Kwadru bejn il-Komunità Ewropea u s-Serbja u Montenegro dwar il-
prinċipji ġenerali għall-parteċipazzjoni tas-Serbja u Montenegro fil-programmi
Komunitarji huwa b'dan approvat f'isem il-Komunità.

It-test tal-Ftehim huwa mehmuż għal din id-Deċiżjoni*.

                                        Artikolu 2

1.      Il-Kummissjoni hija awtorizzata li tistabbilixxi, f'isem il-Komunità, it-termini
u l-kondizzjonijiet speċifiċi applikabbli għall-parteċipazzjoni tas-Serbja u Montenegro
fi kwalunkwe programm partikolari, inkluż il-kontribut finanzjarju pagabbli. Il-
Kummissjoni għandha tkun assistita fil-kompitu tagħha minn kumitat speċjali maħtur
mill-Kunsill.

2.     Fejn is-Serbja u Montenegro titlob assistenza esterna, il-proċeduri previsti fir-
Regolament (KE) Nru 2666/2000, u f'Regolamenti simili li jipprovdu assistenza
Komunitarja esterna lis-Serbja u Montenegro li jistgħu jiġu adottati fil-futur,
għandhom japplikaw.

*
      Ara paġna 14 ta’ dan il-Ġurnal Uffiċjali.
 ---pagebreak--- 364                MT      Il-Ġurnal Uffiċjali ta’ l-Unjoni Ewropea                   12.12.2008

                                        Artikolu 3

Mhux aktar tard minn tliet snin wara d-data tad-dħul fis-seħħ tal-Ftehim, u kull tliet
snin wara dan, il-Kummissjoni għandha tirrevedi l-implimentazzjoni tal-Ftehim u
tirrapporta dan lill-Kunsill. Ir-rapport għandu jkun akkumpanjat fejn hu meħtieġ minn
proposti xierqa.

                                        Artikolu 4

Il-President tal-Kunsill għandu, f'isem il-Komunità, jagħti n-notifiki previsti fl-
Artikolu 10 tal-Ftehim.

Magħmul fil-Lussemburgu, 2 ta’ Ġunju 2005.
                                                                      Għall-Kunsill
                                                                      Il-President
                                                                      L. FRIEDEN

                                ––––––––––––––––––––


Avviż Legali Importanti

|

32005D0431

Deċiżjoni tal-Kunsill u l-Kummissjoni tal- 25 ta' April 2005 dwar il-konklużjoni ta’ Protokoll Addizzjonali għall-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min naħa waħda, u r-Rumanija, min naħa l-oħra, biex jikkunsidra l-Adeżjoni tar-Repubblika Ċeka, tar-Repubblika ta’ l-Estonja, tar-Repubblika ta’ Ċipru, tar-Repubblika tal-Latvja, tar-Repubblika tal-Litwanja, tar-Repubblika ta’ l-Ungerija, tar-Repubblika ta’ Malta, tar-Repubblika tal-Polonja, tar-Repubblika tas-Slovenja, u tar-Repubblika tas-Slovakkja ma' l-Unjoni Ewropea

Official Journal L 155 , 17/06/2005 P. 0026 - 0029 Official Journal L 164 , 16/06/2006 P. 0156 - 0159

		Deċiżjoni tal-Kunsill u l-Kummissjonital- 25 ta' April 2005dwar il-konklużjoni ta’ Protokoll Addizzjonali għall-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min naħa waħda, u r-Rumanija, min naħa l-oħra, biex jikkunsidra l-Adeżjoni tar-Repubblika Ċeka, tar-Repubblika ta’ l-Estonja, tar-Repubblika ta’ Ċipru, tar-Repubblika tal-Latvja, tar-Repubblika tal-Litwanja, tar-Repubblika ta’ l-Ungerija, tar-Repubblika ta’ Malta, tar-Repubblika tal-Polonja, tar-Repubblika tas-Slovenja, u tar-Repubblika tas-Slovakkja ma' l-Unjoni Ewropea(2005/431/KE, Euratom)IL-KUNSILL TA’ L-UNJONI EWROPEA,IL-KUMMISSJONI TAL-KOMUNITAJIET EWROPEJ,Wara li kkunsidraw it-Trattat li jistabbilxxi l-Komunità Ewropea, u b' mod partikolari l-Artikolu 310 flimkien mat-tieni sentenza ta' l-Artikolu 300(2), l-ewwel subparagrafu u t-tieni subparagrafu ta' l-Artikolu 300(3) tiegħu,Wara li kkunsidraw it-Trattat li jistabbilixxi l-Komunità Ewropea ta' l-Enerġija Atomika,Wara li kkunsidraw it-Trattat dwar l-Adeżjoni tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika tas-Slovakkja (minn hawn ’il quddiem "l-Istati Membri l-ġodda") ma' l-Unjoni Ewropea, u partikolarment l-Artikolu 6(2) ta' l-Att li jikkonċerna l-kondizzjonijiet ta' l-Adeżjoni anness ma' dak it-Trattat,Wara li kkunsidraw il-proposta mill-Kummissjoni,Wara li kkunsidraw il-kunsens tal-Parlament Ewropew [1],Billi:(1) Il-Ftehim Ewropew, li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min naħa waħda, u r-Rumanija, min naħa l-oħra (minn hawn ’il quddiem imsejjaħ "il-Ftehim Ewropew") [2], kien iffirmat fi Brussel fl- 1 ta’ Frar 1993 u daħal fis-seħħ fl- 1 ta’ Frar 1995.(2) It-Trattat dwar l-adeżjoni tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika tas-Slovakkja fl-Unjoni Ewropea (minn hawn ’il quddiem imsejjaħ "it-Trattat tal-adeżjoni"), kien iffirmat f’Ateni fis- 16 ta’ April 2003 u daħal fis-seħħ fl- 1 ta’ Mejju 2004.(3) Huwa meħtieġ Protokoll Addizzjonali għall-Ftehim Ewropew biex jikkunsidra l-adeżjoni ta’ l-għaxar Stati Membri ġodda.(4) Saru konsultazzjonijiet fuq dan il-Protokoll Addizzjonali fi qbil ma’ l-Artikolu 28(2) tal-Ftehim Ewropew, biex ikun żgurat li jkunu tqiesu l-interessi reċiproċi tal-Komunità u r-Rumanija.(5) Il-miżuri meħtieġa għall-implimentazzjoni ta' din id-Deċiżjoni għandhom jiġu adottati skond id-Deċiżjoni tal-Kunsill 1999/468/KE tat- 28 ta' Ġunju 1999 li tipprovdi l-proċeduri għall-eżerċizzju tas-setgħat ta’l-implimentazzjoni konferiti fuq il-Kummissjoni [3].(6) Għalhekk, il-Protokoll Addizzjonali għandu jiġi approvat,IDDEĊIDEW KIF ĠEJ:Artikolu 1Il-Protokoll Addizzjonali għall-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min naħa waħda, u r-Rumanija, min naħa l-oħra, biex jikkunsidra l-adeżjoni tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja, u r-Repubblika tas-Slovakkja fl-Unjoni Ewropea, qed jiġi hawnhekk approvat.It-test tal-Protokoll Addizzjonali jinsab mehmuż ma’ din id-Deċiżjoni.Artikolu 2Il-Kummissjoni għandha tadotta r-regoli dettaljati għall-applikazzjoni tal-Protokoll bi qbil mal-proċedura msemmija fl-Artikolu 4(2).Artikolu 31. In-numri ta’ l-ordni kif attribwiti għall-kwoti tat-tariffi fl-Anness I għal din id-Deċiżjoni jistgħu jinbidlu mill-Kummissjoni, fi qbil mal-proċedura msemmija fl-Artikolu 4(2). Il-kwoti tat-tariffi b’numru ta’ ordni ’l fuq minn 09.5100 għandhom ikunu amministrati mill-Kummissjoni fi qbil ma’ l-Artikoli 308a, 308b u 308ċ tar-Regolament tal-Kummissjoni (KEE) Nru 2454/93 tat- 2 ta' Lulju 1993 li jistabbilixxi d-dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali tal-Komunita' [4].2. Il-kwantitajiet ta’ merkanzija li tkun soġġetta għall-kwoti tat-tariffi u mħollija għaċ-ċirkolazzjoni libera mill- 1 ta’ Lulju 2004 taħt il-konċessjonijiet li hemm fl-Anness A(b) tal-Protokoll approvat taħt id-Deċiżjoni 2003/18/KE [5], għandhom ikunu magħduda b’mod sħiħ kontra l-kwantitajiet li jidhru fir-raba’ kolonna fl-Anness A(b) għall-protokoll addizzjonali mehmuż ma din id-Deċiżjoni, ħlief għall-kwantitajiet li għalihom kienu nħarġu l-liċenzji ta’ l-importazzjoni qabel l- 1 ta’ Lulju 2004.Artikolu 41. Il-Kummissjoni għandha tkun megħjuna mill-Kumitat tat-Tmexxija għaz-Zokkor kif stabbilit fl-Artikolu 42 tar-Regolament tal-Kunsill (KE) Nru 1260/2001 tad- 19 ta' Ġunju 2001 dwar l-organizzazzjoni komuni tas-suq fil-qasam taz-zokkor [6] jew, fejn ikun xieraq, mill-kumitat stabbilit bid-dispożizzjonijiet relevanti tar-Regolamenti l-oħra fuq l-organizzazzjoni komuni tas-swieq agrikoli.2. Fejn issir referenza għal dan il-paragrafu, l-Artikoli 4 u 7 tad-Deċiżjoni tal-Kunsill 1999/468/KE għandhom jgħoddu.Il-perjodu mogħti fl-Artikolu 4(3) tad-Deċiżjoni tal-Kunsill 1999/468/KE għandu jkun ta’ xahar.3. Il-Kumitat għandu jadotta r-regoli ta' proċedura tiegħu. The Committee shall adopt its rules of procedure.Artikolu 5Il-President tal-Kunsill qiegħed hawn jiġi awtorizzat jinnomina l-persuna bis-setgħa li tiffirma l-Protokoll Addizzjonali f’ isem il-Komunità Ewropea.Artikolu 6Il-President tal-Kunsill għandu, f’isem il-Komunità Ewropea u l-Istati Membri tagħha, jagħti n-notifika prevista fl-Artikolu 9 tal-Protokoll Addizzjonali. Il-President tal-Kummissjoni għandu jagħti din in-notifika f’isem il-Komunità Ewropea ta' l-Enerġija Atomika.Magħmula fi Brussel, 25 ta' April 2005.Għall-KunsilIl-PresidentJ. Asselbornl Għall-KummissjoniIl-PresidentJ. M. Barroso[1] Kunsens mogħti fit- 22.2.2005.[2] ĠU L 357, tal-31.12.1994, p. 2, kif emendat.[3] ĠU L 184, 17.7.1999, p. 23.[4] ĠU L 253, tal-11.10.1993, p. 1. Regolament kif emendat l-aħħar bir-Regolament (KE) Nru 2286/2003 (ĠU L 343, tal-31.12.2003, p.1).[5] Deċiżjoni tal-Kunsill 2003/286/KE tat- 8 ta’ April 2003 dwar il-konklużjoni tal-Protokoll li jaġġusta l-aspetti tal-kummerċ tal-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tal-Bulgarija, min-naħa l-oħra, biex tagħti kont tar-riżultat tan-negozjati bejn il-Partijiet dwar konċessjonijiet agrikoli reċiproki ġodda (ĠU L 8, 14.1.2003, p. 18).[6] ĠU L 178, tat-30.6.2001, p. 1.--------------------------------------------------ANNESSNumri ta’ l-ordni għall-kwoti tat-tariffi ta’ l-UE għall-prodotti ġejjin mir-Rumanija(kif imsemmi fl-Artikolu 3)Nru ta’ l-Ordni tal-Kwota | Kodiċi tan-NM | Deskrizzjoni |09.4769 | 01029005 01029021 01029029 01029041 01029049 01029051 01029059 01029061 01029071 | Annimali bovini ħajjin |09.4753 | 0201 0202 | Laħam taċ-ċanga, frisk, imkessaħ jew iffriżat |09.4756 | ex0203 021011 021012 021019 | Laħam tal-majjal domestiku, frisk, imkessaħ jew iffriżat |09.4765 | 02061095 | Falda taċ-ċanga ħoxna jew irqiqa, tajba għall-ikel, friska jew imkessħa |02062991 | Falda taċ-ċanga ħoxna jew irqiqa, tajba għall-ikel, iffriżata |021020 | Laħam ta’ annimali bovini, fis-salmura, imnixxef jew affumikat |02109951 | Falda ta’ annimali bovini ħoxna jew irqiqa |09.5855 | 0207 | Laħam u l-ġewwieni tat-tjur ta’ l-intestatura Nru 0105 |09.4771 | 04021019 04022111 04022119 04022191 | Ħalib u krema, fi trab jew għamliet solidi oħra |09.4772 | 04031011 to 04031039 | Jogurt, bla ħwawar u mingħajr frott, ġewż jew kawkaw miżjuda |04039011 to 04039069 | Oħrajn, bla ħwawar u mingħajr frott, ġewż jew kawkaw miżjuda |09.4758 | 0406 | Ġobon u baqta |09.5835 | 04070011 04070019 04070030 | Bajd ta’ l-għasafar fil-qoxra |0408 | Bajd ta’ l-għasafar mhux fil-qoxra |09.6101 | 07020000 | Tadam |09.5837 | 07070005 | Ħjar għall-ipproċessar |09.5839 | 07070005 | Ħjar għajr l-ipproċessar |09.4726 | 07115100 20031020 20031030 | Faqqiegħ tal-ġeneru Agaricus |09.6119 | 08081020 08081050 08081090 | Tuffieħ, għajr it-tuffieħ tas-sidru |09.4766 | 1001 | Qamħ u meslin |09.5841 | 100300 | Xgħir |11029010 | Dqiq tax-xgħir |11031930 | Xgħir mitħun oħxon u mhux raffinat |11032020 | Frak tax-xgħir |09.5843 | 10040000 | Ħafur |11029030 | Dqiq tal-ħafur |11031940 | Ħafur mitħun oħxon u mhux raffinat |11032030 | Frak tal-ħafur |09.5871 | 10051090 | Żerriegħa tal-qamħirrum, għajr iż-żerriegħa ibrida |09.4767 | 10059000 | Qamħirrum, għajr iż-żerriegħa |09.5872 | 1101 | Qamħ u dqiq tal-meslin |110311 | Qamħ mitħun oħxon u mhux raffinat |11032060 | Frak tal-qamħ |09.5873 | 1107 | Xgħir |09.6139 | 160231 160232 160239 | Laħam imħejji jew ippreservat tat-tjur |09.4752 | 16024110 16024210 16024911 16024913 16024915 16024919 16024930 16024950 | Laħam ippreservat tal-majjal domestiku |09.4768 | 160250 | Laħam imħejji jew ippreservat jew il-ġewwieni ta’ annimali bovini |09.5844 | 1701 | Zokkor |1702 | Zokkor ieħor |09.5545 | 20031020 20031030 | Faqqiegħ tal-ġeneru Agaricus |--------------------------------------------------


title: Deċiżjoni tal-Kunsill 2005/846/PESK tad- 29 ta' Novembru 2005 li timplimenta l-Pożizzjoni Komuni 2005/440/PESK dwar miżuri restrittivi kontra r-Repubblika Demokratika tal-Kongo

text:
               29.6.2006

               MT

               Il-Ġurnal Uffiċjali ta’ l-Unjoni Ewropea

               96

         DEĊIŻJONI TAL-KUNSILL 2005/846/PESK
   tad-29 ta' Novembru 2005
   li timplimenta l-Pożizzjoni Komuni 2005/440/PESK dwar miżuri restrittivi kontra r-Repubblika Demokratika tal-Kongo
   IL-KUNSILL TA’ L-UNJONI EWROPEA,
   Wara li kkunsidra l-Pożizzjoni Komuni tal-Kunsill 2005/440/PESK tat-13 ta' Ġunju 2005 (1), u b'mod partikolari l-Artikolu 6 tagħha, flimkien ma' l-Artikolu 23(2) tat-Trattat dwar l-Unjoni Ewropea.
   Billi:

               (1)

               Fl-1 ta' Novembru 2005, il-Kumitat stabbilit skond ir-Riżoluzzjoni 1533 tal-Kunsill tas-Sigurtà tan-Nazzjonijiet Uniti (UNSC) (2004) approva l-lista ta' individwi u entitajiet soġġetti għall-miżuri imposti mill-paragrafi 13 u 15 tar-Riżoluzzjoni 1596 tal-UNSC (2005) dwar ir-Repubblika Demokratika tal-Kongo.

               (2)

               L-Anness għall-Pożizzjoni Komuni 2005/440/PESK għandu jitlesta għaldaqstant,

         IDDEĊIEDA KIF ĠEJ:
   Artikolu 1
   Il-lista ta' persuni u entita imniżżla fl-Anness għal din id-Deċiżjoni għandhom jiddaħħlu fl-Anness għall-Pożizzjoni Komuni 2005/440/PESK.
   Artikolu 2
   Din id-Deċiżjoni għandha tidħol fis-seħħ fid-data ta’ l-adozzjoni tagħha.
   Artikolu 3
   Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea.

      Magħmula fi Brussel, nhar id-29 ta' Novembru 2005.

            Għall-Kunsill

            Il-President

         A. JOHNSON

      (1)  ĠU L 152, 15.6.2005, p. 22.

      ANNESS
      Lista ta' persuni u entita msemmija fl-Artikolu 1

                  1.

                  Kunjom, Isem: BWAMBALE, Frank Kakolele
                  Psewdonimu: Frank Kakorere, Frank Kakorere Bwambale
                  Sess:
                  Titolu, Funzjoni:
                  Indirizz (Nru, triq, kodiċi postali, belt, pajjiż):
                  Data tat-twelid:
                  Post tat-twelid (belt, pajjiż):
                  Numru tal-passaport jew l-ID (inkluż il-pajjiż, id-data u l-post tal-ħruġ):
                  Ċittadinanza:
                  Tagħrif ieħor: Qabel kien mexxej ta' l-RCD-ML, eżerċita influwenza fuq linji politiċi u kellu kmand u kontroll fuq l-attivitajiet tal-forzi ta' l-RCD-ML, wieħed mill-gruppi armati u milizzji msemmija fil-paragrafu 20 tar-Riż. 1493 (2003), kien responsabbli għat-traffikar ta' armi, fi ksur ta' l-embargo ta' l-armi.

                  2.

                  Kunjom, Isem: KAKWAVU BUKANDE, Jérôme
                  Psewdonimu: Jérôme Kakwavu
                  Sess:
                  Titolu, Funzjoni:
                  Indirizz (Nru, triq, kodiċi postali, belt, pajjiż):
                  Data tat-twelid:
                  Post tat-twelid (belt, pajjiż):
                  Numru tal-passaport jew l-ID (inkluż il-pajjiż, id-data u l-post tal-ħruġ):
                  Ċittadinanza: Kongola
                  Tagħrif ieħor: Magħruf bħala: “Kmandant Jérôme”. Qabel kien President tal-UCD/FAPC. Kontroll ta' l-FAPC ta' okkupazzjonijet illegali fuq il-fruntiera bejn l-Uganda u d-DRC - rotta ta' transitu ewlenija għaċ-ċirkolazzjoni ta' l-armi. Bħala President ta' l-FAPC, huwa jeżerċita influwenza fuq linji politiċi u jżomm kmand u kontroll fuq l-attivitatjiet tal-forzi ta' l-FAPC, li kienu involuti fit-traffikar ta' l-armi u, konsegwentament, fi ksur ta' l-embargo ta' l-armi. Mogħti l-kariga ta' Ġeneral fl-FARDC f'Diċembru 2004.

                  3.

                  Kunjom, Isem: KATANGA, Germain
                  Psewdonimu:
                  Sess:
                  Titolu, Funzjoni:
                  Indirizz (Nru, triq, kodiċi postali, belt, pajjiż):
                  Data tat-twelid:
                  Post tat-twelid (belt, pajjiż):
                  Numru tal-passaport jew l-ID (inkluż il-pajjiż, id-data u l-post tal-ħruġ):
                  Ċittadinanza: Kongola
                  Tagħrif ieħor: Arrestat f'daru f'Kinshasa minn Marzu 2005 minħabba involviment ta' l-FRPI f'abbużi tad-drittijiet umani. Kap ta' l-FRPI. Maħtur Ġeneral fl-FARDC f'Diċembru 2004. Involut fit-trasferimenti ta' armamenti, fi ksur ta' l-embargo ta' l-armi.

                  4.

                  Kunjom, Isem: LUBANGA, Thomas
                  Psewdonimu:
                  Sess:
                  Titolu, Funzjoni:
                  Indirizz (Nru, triq, kodiċi postali, belt, pajjiż):
                  Data tat-twelid:
                  Post tat-twelid (belt, pajjiż): Ituri
                  Numru tal-passaport jew l-ID (inkluż il-pajjiż, id-data u l-post tal-ħruġ):
                  Ċittadinanza: Kongola
                  Tagħrif ieħor: Arrestat f'daru f'Kinshasa minn Marzu 2005 minħabba involviment tal-UPC/L fi ksur abbużiv tad-drittijiet umani. President tal-UPC/L, wieħed mill-gruppi armati u milizzji msemmija fil-paragrafu 20 tar-Riż. 1493 (2003), involut fit-traffikar ta' armi, fi ksur ta' l-embargo ta' l-armi.

                  5.

                  Kunjom, Isem: MANDRO, Khawa Panga
                  Psewdonimu: Kawa Panga, Kawa Panga Mandro, Kawa Mandro, Yves Andoul Karim
                  Sess:
                  Titolu, Funzjoni:
                  Indirizz (Nru, triq, kodiċi postali, belt, pajjiż):
                  Data tat-twelid: 20.8.1973
                  Post tat-twelid (belt, pajjiż): Bunja
                  Numru tal-passaport jew l-ID (inkluż il-pajjiż, id-data u l-post tal-ħruġ):
                  Ċittadinanza: Kongola
                  Tagħrif ieħor: Magħruf bħala: “Kap Kahwa”, “Kawa”. Eks-President tal-PUSIC, wieħed mill-gruppi armati u milizzji msemmija fil-paragrafu 20 tar-Riż. 1493 (2003), involut fi traffikar ta' armi, fi ksur ta' l-embargo ta' l-armi. Fil-ħabs f'Bunja mill-04/05 minħabba s-sabotaġġ tal-proċess ta' paċi ta' Ituri.

                  6.

                  Kunjom, Isem: MPANO, Douglas
                  Psewdonimu:
                  Sess:
                  Titolu, Funzjoni:
                  Indirizz (Nru, triq, kodiċi postali, belt, pajjiż):
                  Data tat-twelid:
                  Post tat-twelid (belt, pajjiż):
                  Numru tal-passaport jew l-ID (inkluż il-pajjiż, id-data u l-post tal-ħruġ):
                  Ċittadinanza: Kongola
                  Tagħrif ieħor: Ibbażat f'Goma. Meniġer tal-Compagnie Aérienne des Grands Lacs u tal-Great Lakes Business Company, li l-inġenji ta' l-ajru tagħhom intużaw biex jipprovdu għajnuna lill-gruppi armati u milizzji msemmija fil-paragrafu 20 tar-Riż. 1493 (2003). Responsabbli wkoll għall-ħabi ta' informazzjoni taħt forma oħra fuq titjiriet u f'merkanziji apparentament biex jippermetti l-ksur ta' l-embargo ta' l-armi.

                  7.

                  Kunjom, Isem: MUDACUMURA, Sylvestre
                  Psewdonimu:
                  Sess:
                  Titolu, Funzjoni:
                  Indirizz (Nru, triq, kodiċi postali, belt, pajjiż):
                  Data tat-twelid:
                  Post tat-twelid (belt, pajjiż):
                  Numru tal-passaport jew l-ID (inkluż il-pajjiż, id-data u l-post tal-ħruġ):
                  Ċittadinanza: Rwandana
                  Tagħrif ieħor: Magħruf bħala: “Radja”, “Mupenzi Bernard”, “General Major Mupenzi”. Kmandant ta' l-FDLR fuq l-art, eżerċeta influwenza fuq linji politiċi u żamm kmand u kontroll ta' l-attivitajiet tal-forzi tal-FDLR, wieħed mill-gruppi armati u milizzji msemmija fil-paragrafu 20 tar-Riż. 1493 (2003), kien involut fit-traffikar ta' armi, fi ksur ta' l-embargo ta' l-armi.

                  8.

                  Kunjom, Isem: MURWANASHY-AKA, Dr Ignace
                  Psewdonimu: Ignace
                  Sess:
                  Titolu, Funzjoni:
                  Indirizz (Nru, triq, kodiċi postali, belt, pajjiż):
                  Data tat-twelid:
                  Post tat-twelid (belt, pajjiż):
                  Numru tal-passaport jew l-ID (inkluż il-pajjiż, id-data u l-post tal-ħruġ):
                  Ċittadinanza: Rwandiża
                  Tagħrif ieħor: Resident fil-Ġermanja. President ta' l-FDLR, jeżerċeta influwenza fuq linji politiċi u għandu kmand u kontroll fuq l-attivitajiet tal-forzi ta' l-FDLR, wieħed mill-gruppi armati u milizzji msemmija fil-paragrafu 20 tar-Riż. 1493 (2003), involut fit-traffikar ta' armi, fi ksur ta' l-embargo ta' l-armi.

                  9.

                  Kunjom, Isem: MUTEBUTSI, Jules
                  Psewdonimu: Jules Mutebusi, Jules Mutebuzi
                  Sess:
                  Titolu, Funzjoni:
                  Indirizz (Nru, triq, kodiċi postali, belt, pajjiż):
                  Data tat-twelid:
                  Post tat-twelid (belt, pajjiż): Kivu tan-Nofs-in-nhar
                  Numru tal-passaport jew l-ID (inkluż il-pajjiż, id-data u l-post tal-ħruġ):
                  Ċittadinanza: Kongola (Kivu tan-Nofs-in-nhar)
                  Tagħrif ieħor: Attwalment miżmum f'Rwanda. Magħruf bħala: “Kurunell Mutebutsi”. Qabel kien Deputat Kmandant tal-Militari Reġjonali ta' l-FARDC ta' l-10 MR f'April 2004, kien imkeċċi minħabba nuqqas ta' dixxiplina u ngħaqad ma' elementi oħra tar-rinnegat ta' dak li qabel kien l-RCD-G biex jieħdu l-belt ta' Bukavu bil-forza f'Mejju 04. Akkużat bir-riċeviment ta' armamenti barra l-istrutturi ta' l-FARDC u l-proviżjon ta' forniment lil gruppi armati u milizzji msemmija f'paragrafu 20 tar-Riż. 1493 (2003), fi ksur ta' l-embargo ta' l-armi.

                  10.

                  Kunjom, Isem: NGUDJOLO, Matthieu
                  Psewdonimu: Cui Ngudjolo
                  Sess:
                  Titolu, Funzjoni:
                  Indirizz (Nru, triq, kodiċi postali, belt, pajjiż):
                  Data tat-twelid:
                  Post tat-twelid (belt, pajjiż):
                  Numru tal-passaport jew l-ID (inkluż il-pajjiż, id-data u l-post tal-ħruġ):
                  Ċittadinanza:
                  Tagħrif ieħor: “Kurunell” jew “Ġeneral”. Kap tal-persunal ta' l-FNI u qabel kien Kap tal-persunal ta' l-FRPI, eżerċita influwenza fuq linji ta' politika u kellu kmand u kontroll fuq l-attivitajiet tal-forzi ta' l-FRPI, wieħed mill-gruppi armati u milizzji msemmija fil-paragrafu 20 tar-Riż. 1493 (2003), responsabbli għat-traffikar ta' armi, fi ksur ta' l-embargo ta' l-armi. Arrestat minn MONUC f'Bunja f'Ottubru 2003.

                  11.

                  Kunjom, Isem: NJABU, Floribert Ngabu
                  Psewdonimu: Floribert Njabu, Floribert Ndjabu, Floribert Ngabu Ndjabu
                  Sess:
                  Titolu, Funzjoni:
                  Indirizz (Nru, triq, kodiċi postali, belt, pajjiż):
                  Data tat-twelid:
                  Post tat-twelid (belt, pajjiż):
                  Numru tal-passaport jew l-ID (inkluż il-pajjiż, id-data u l-post tal-ħruġ):
                  Ċittadinanza:
                  Tagħrif ieħor: Arrestat u miżmum taħt arrest f'daru f'Kinshasa minn Marzu 2005 minħabba involviment ta' l-FNI f'abbużi tad-drittijiet umani. President ta' l-FNI, wieħed mill-gruppi armati u milizzji msemmija fil-paragrafu 20 tar- Riż. 1493 (2003), involut fit-traffikar ta' armi, fi ksur ta' l-embargo ta' l-armi.

                  12.

                  Kunjom, Isem: NKUNDA, Laurent
                  Psewdonimu: Laurent Nkunda Bwatare, Laurent Nkundabatware, Laurent Nkunda Mahoro Batware
                  Sess:
                  Titolu, Funzjoni:
                  Indirizz (Nru, triq, kodiċi postali, belt, pajjiż):
                  Data tat-twelid: 6.2.1967
                  Post tat-twelid (belt, pajjiż): Kivu tat-Tramuntana/Rutshuru
                  Numru tal-passaport jew l-ID (inkluż il-pajjiż, id-data u l-post tal-ħruġ):
                  Ċittadinanza: Kongola
                  Tagħrif ieħor: Attwalment mingħajr post. Deher f'Rwanda u Goma. Magħruf bħala: “Ġeneral Nkunda”. Qabel kien Ġeneral ta' l-RCD-G. Ingħaqad ma' elementi oħra tar-rinnigat ta' l-RCD-G ta' qabel biex jieħdu Bukavu bil-forza f'Mejju 04. Irċieva armamenti barra l-FARDC fi ksur ta' l-embargo ta' l-armi.

                  13.

                  Kunjom, Isem: NYAKUNI, James
                  Psewdonimu:
                  Sess:
                  Titolu, Funzjoni:
                  Indirizz (Nru, triq, kodiċi postali, belt, pajjiż):
                  Data tat-twelid:
                  Post tat-twelid (belt, pajjiż):
                  Numru tal-passaport jew l-ID (inkluż il-pajjiż, id-data u l-post tal-ħruġ):
                  Ċittadinanza: Ugandana
                  Tagħrif ieħor: Sħab fil-kummerċ mal-Kmandant Jerome, b'mod partikolari f'kutrabandu fil-fruntiera DRC/Uganda, inkluż kutrabandu suspettat ta' armamenti u materjal militari fi trakkijiet mhux imfittxija. Ksur ta' l-embargo ta' l-armi u forniment ta' għajnuna lil gruppi armati u milizzji msemmija fil-paragrafu 20 tar-Riż.1493 (2003), inkluż appoġġ finanzjarju li jippermettilhom li joperaw b'mod militari.

                  14.

                  Kunjom, Isem: OZIA MAZIO, Dieudonné
                  Psewdonimu: Ozia Mazio
                  Sess:
                  Titolu, Funzjoni:
                  Indirizz (Nru, triq, kodiċi postali, belt, pajjiż):
                  Data tat-twelid: 6.6.1949
                  Post tat-twelid (belt, pajjiż): Ariwara, DRC
                  Numru tal-passaport jew l-ID (inkluż il-pajjiż, id-data u l-post tal-ħruġ):
                  Ċittadinanza: Kongola
                  Tagħrif ieħor: Magħruf bħala: “Omari”, “Mr Omari”. President ta' l-FEC fit-territorju ta' Aru. Pjanijiet finanzjarji mal-Kmandant Jerome u l-FAPC u traffikar fil-fruntiera DRC/Uganda, li ppermetta d-dispożizzjoni ta' fornimenti u flus kontanti għall-Kmandant Jerome u t-truppi tiegħu. Ksur ta' l-embargo ta' l-armi, inkluż il-forniment ta' għajnuna lil gruppi armati u milizzja msemmija fil-paragrafu 20 tar-Riż. 1493 (2003).

                  15.

                  Kunjom, Isem: TAGANDA, Bosco
                  Psewdonimu: Bosco Ntaganda, Bosco Ntagenda
                  Sess:
                  Titolu, Funzjoni:
                  Indirizz (Nru, triq, kodiċi postali, belt, pajjiż):
                  Data tat-twelid:
                  Post tat-twelid (belt, pajjiż):
                  Numru tal-passaport jew l-ID (inkluż il-pajjiż, id-data u l-post tal-ħruġ):
                  Ċittadinanza: Kongola
                  Tagħrif ieħor: Magħruf bħala: “Terminator”, “Maġġur”. Kmandant militari tal-UPC/L, li jeżerċita influwenza fuq linji politiċi u jżomm kmand u kontroll fuq l-attivitajiet tal-UPC/L, wieħed mill-gruppi armati u milizzji msemmija fil-paragrafu 20 tar-Riż. 1493 (2003), involut fit-traffikar ta' armi, fi ksur ta' l-embargo ta' l-armi. Huwa kien maħtur Ġeneral fl-FARDC f'Diċembru 2004 imma rrifjuta li jaċċetta l-promozzjoni, u għalhekk baqa' barra l-FARDC.

                  16.

                  Isem: TOUS POUR LA PAIX ET LE DEVELOPPMENT (KOLLHA GĦALL-PAĊI U L-IŻVILUPP) (NGO)
                  Psewdonimu: TPD
                  Indirizz (Nru, triq, kodiċi postali, belt, pajjiż): Goma, Kivu tat-Tramuntana
                  Post tat-twelid (belt, pajjiż):
                  Data tar-reġistrazzjoni:
                  Numru tar-reġistrazzjoni:
                  Post prinċipali tan-negozju:
                  Tagħrif ieħor: Akkużat bi ksur ta' l-embargo ta' l-armi, billi pprovda għajnuna lill-RCD-G, b'mod partikolari billi forna trakkijiet għat-trasport ta' armi u truppi, u anke billi ttrasporta armamenti għad-distribuzzjoni, lil partijiet tal-popolazzjoni f'Masisi u Rutshuru, Kivu tat-Tramuntana, fil-bidu ta' l-2005.


title: Deċiżjoni tal-Kunsill (UE) 2017/883 tal-11 ta' Mejju 2017 dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE rigward emenda fil-Protokoll 31 għall-Ftehim ŻEE, dwar il-kooperazzjoni f'oqsma speċifiċi li ma jagħmlux parti mill-erba' libertajiet (Linja Baġitarja 12 02 01)

text:
                  24.5.2017

                  MT

                  Il-Ġurnal Uffiċjali tal-Unjoni Ewropea

                  L 135/18

            DEĊIŻJONI TAL-KUNSILL (UE) 2017/883
      tal-11 ta' Mejju 2017
      dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE rigward emenda fil-Protokoll 31 għall-Ftehim ŻEE, dwar il-kooperazzjoni f'oqsma speċifiċi li ma jagħmlux parti mill-erba' libertajiet (Linja Baġitarja 12 02 01)
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 114 flimkien mal-Artikolu 218(9) tiegħu,
      Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b'mod partikolari l-Artikolu 1(3) tiegħu,
      Wara li kkunsidra l-proposta mill-Kummissjoni Ewropea,
      Billi:

                  (1)

                  Il-Ftehim dwar iż-Żona Ekonomika Ewropea (2) (“il-Ftehim ŻEE”) daħal fis-seħħ fl-1 ta' Jannar 1994.

                  (2)

                  Skont l-Artikolu 98 tal-Ftehim ŻEE, il-Kumitat Konġunt taż-ŻEE jista' jiddeċiedi li jemenda, fost l-oħrajn, il-Protokoll 31 għall-Ftehim ŻEE.

                  (3)

                  Il-Protokoll 31 għall-Ftehim ŻEE fih dispożizzjonijiet dwar il-kooperazzjoni f'oqsma speċifiċi li ma jagħmlux parti mill-erba' libertajiet.

                  (4)

                  Huwa xieraq li titkompla l-kooperazzjoni bejn il-Partijiet Kontraenti għall-Ftehim ŻEE f'azzjonijiet tal-Unjoni ffinanzjati mill-baġit ġenerali tal-Unjoni Ewropea fir-rigward tas-servizzi finanzjarji.

                  (5)

                  Il-Protokoll 31 għall-Ftehim ŻEE għandu għalhekk jiġi emendat sabiex din il-kooperazzjoni estiża tkun tista' tibda sseħħ mill-1 ta' Jannar 2017.

                  (6)

                  Il-pożizzjoni tal-Unjoni fil-Kumitat Konġunt taż-ŻEE għandha tkun ibbażata fuq l-abbozz ta' deċiżjoni mehmuż,

            ADOTTA DIN ID-DEĊIŻJONI:
      Artikolu 1
      Il-pożizzjoni li għandha tiġi adottata, f'isem l-Unjoni, fil-Kumitat Konġunt taż-ŻEE dwar l-emenda proposta għall-Protokoll 31 għall-Ftehim ŻEE, dwar kooperazzjoni f'oqsma speċifiċi barra mill-erba' libertajiet, għandha tkun ibbażata fuq l-abbozz ta' deċiżjoni tal-Kumitat Konġunt taż-ŻEE mehmuż ma' din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fid-data tal-adozzjoni tagħha.

         Magħmul fi Brussell, il-11 ta' Mejju 2017.

               Għall-Kunsill

               Il-President

            R. GALDES

         (1)  ĠU L 305, 30.11.1994, p. 6.

         (2)  ĠU L 1, 3.1.1994, p. 3.

         ABBOZZ
         DEĊIŻJONI TAL-KUMITAT KONĠUNT TAŻ-ŻEE Nru …/2017
         ta' …
         li temenda l-Protokoll 31 għall-Ftehim ŻEE rigward kooperazzjoni f'oqsma speċifiċi li ma jagħmlux parti mill-erba' libertajiet
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikoli 86 u 98 tiegħu,
         Billi:

                     (1)

                     Huwa xieraq li titkompla l-kooperazzjoni bejn il-Partijiet Kontraenti għall-Ftehim ŻEE f'azzjonijiet tal-Unjoni ffinanzjati mill-baġit ġenerali tal-Unjoni Ewropea fir-rigward tal-implimentazzjoni u l-iżvilupp tas-suq uniku għal servizzi finanzjarji.

                     (2)

                     Il-Protokoll 31 għall-Ftehim ŻEE għandu għalhekk jiġi emendat sabiex din il-kooperazzjoni estiża tkun tista' tibda sseħħ mill-1 ta' Jannar 2017,

               ADOTTA DIN ID-DEĊIŻJONI:
         Artikolu 1
         Fl-Artikolu 7(11) tal-Protokoll 31 għall-Ftehim ŻEE, il-kliem “is-sena finanzjarja 2016” huma sostitwiti bil-kliem “is-snin finanzjarji 2016 u 2017”.
         Artikolu 2
         Din id-Deċiżjoni għandha tidħol fis-seħħ fil-jum wara l-aħħar notifika taħt l-Artikolu 103(1) tal-Ftehim ŻEE (*1).
         Hija għandha tapplika mill-1 ta' Jannar 2017.
         Artikolu 3
         Din id-Deċiżjoni għandha tiġi ppubblikata fit-Taqsima ŻEE, u fis-Suppliment ŻEE, ta' Il-Ġurnal Uffiċjali tal-Unjoni Ewropea.

            Magħmul fi Brussell,

                  Għall-Kumitat Konġunt taż-ŻEE

                  Il-President

                  Is-Segretarji għall-Kumitat Konġunt taż-ŻEE

            (*1)  [M'hemm ebda rekwiżit kostituzzjonali indikat.] [Hemm rekwiżiti kostituzzjonali indikati.]


title: 2008/773/KE: Deċiżjoni tal-Kummissjoni tat- 2 ta' Ottubru 2008 li tikkonċerna l-kontribuzzjoni finanzjarja mill-Komunità, għas-sena 2008, għal proġett bi prova fil-qasam tal-professjonisti tas-saħħa

text:
               3.10.2008

               MT

               Il-Ġurnal Uffiċjali ta’ l-Unjoni Ewropea

               L 264/7

         DEĊIŻJONI TAL-KUMMISSJONI
   tat-2 ta' Ottubru 2008
   li tikkonċerna l-kontribuzzjoni finanzjarja mill-Komunità, għas-sena 2008, għal proġett bi prova fil-qasam tal-professjonisti tas-saħħa
   (2008/773/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (1), u b’mod partikolari l-Artikoli 49(6)(a) u 75 tiegħu,
   Wara li kkunsidrat ir-Regolament tal-Kummissjoni (KE, Euratom) Nru 2342/2002 tat-23 ta’ Diċembru 2002 li jippreskrivi regoli dettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolamenti Finanzjaru li jgħodd għall-baġit ġenerali tal-Komunitajiet Ewropej (2), u b’mod partikolari l-Artikolu 90 tiegħu,
   Wara li kkunsidrat id-Direttiva tal-Kunsill 80/154/KEE tal-21 ta’ Jannar 1980 li tirrigwarda r-rikonoxximent reċiproku tad-diplomi, taċ-ċertifikati u ta’ provi oħra ta’ kwalifiki formali fil-professjoni tal-qwiebel u li tinkludi miżuri għall-iffaċilitar ta’ l-eżerċizzju effettiv tad-dritt ta’ stabbiliment u l-libertà li jiġu pprovduti servizzi (3) u l-emendi sussegwenti tagħha,
   Wara li kkunsidrat id-Direttiva 2005/36/KE tal-Parlament Ewropew u tal-Kunsill tas-7 ta' Settembru 2005 dwar ir-rikonoxximent ta' kwalifiki professjonali (4),
   Billi:

               (1)

               Il-Baġit Ġenerali tal-Unjoni Ewropea — is-Sena Finanzjarja 2008 fiha l-linja baġitarja 04.04.11 - “Proġett bi prova — Sitwazzjoni ta' impjieg ġdid fis-settur tas-saħħa: l-aħjar prassi għat-titjib ta' taħriġ u kwalifiki professjonali ta' ħaddiema tal-kura tas-saħħa u r-rimunerazzjoni tagħhom.”

               (2)

               L-Artikolu 49(6)(a) tar-Regolament Finanzjarju jistipula li approprjazzjonijiet għal skemi bi prova ta' natura sperimentali maħsuba biex jittestjaw il-fattibilità ta' azzjoni u l-utilità tagħha jista' jkun implimentat mingħajr att bażiku sakemm l-azzjonijiet li huma maħsuba biex jiffinanzjaw ikunu jaqgħu taħt il-kompetenza tal-Komunità jew l-Unjoni u l-approprjazzjonijiet ta' impenn rilevanti jiddaħħlu fil-baġit għal sentejn finanzjarji suċċessivi biss:

               (3)

               Skond l-Artikolu 75 tar-Regolament (KE, Euratom) Nru 1605/2002 u l-Artikolu 90 tar-Regolament (KE, Euratom) Nru 2342/2002, l-impenn tal-infiq għandu jkun preċedut minn deċiżjoni ta' finanzjament li tiddetermina l-elementi essenzjali ta' azzjoni li tinvolvi l-infiq mill-baġit;

               (4)

               Din l-azzjoni se tappoġġja l-green paper tal-Kummissjoni Ewropea dwar il-forza tax-xogħol tal-UE għas-saħħa ppjanata għat-tieni nofs tal-2008.

         IDDEĊIDIET KIF ĠEJ:
   Artikolu 1
   Il-proġett bi prova msemmi fl-Anness huwa approvat u għandu jiġi ffinanzjat permezz tal-linja baġitarja 040411 tal-baġit tal-Komunitajiet Ewropej għall-2008 sa massimu ta' EUR 1 000 000.
   Id-Direttur Ġenerali tad-Direttorat Ġenerali għas-“Saħħa u l-Konsumatur” huwa responsabbli għall-implimentazzjoni tiegħu.

      Magħmula fi Brussell, 2 ta’ Ottubru 2008.

            Għall-Kummissjoni

         Androulla VASSILIOU

            Membru tal-Kummissjoni

      (1)  ĠU L 248, 16.9.2002, p. 1.

      (2)  ĠU L 357, 31.12.2002, p. 1.

      (3)  ĠU L 33, 11.2.1980, p. 1.

      (4)  ĠU L 255, 30.9.2005, p. 22.

      ANNESS

         Ambitu: professjonisti tas-saħħa

         Bażi ġuridika: L-Artikoli 49(6)(a) u 75 tar-Regolament tal-Kunsill (KE, Euratom) Nru 1605/2002

         Proġett bi prova taħt il-linja baġitarja: 04 04 11.

         L-għanijiet politiċi: L-Awtorità Baġitarja titlob lill-Kummissjoni fl-approprjazzjoni tagħha biex tiffinanzja l-inizjattivi li jgħinu t-trattament tas-sitwazzjoni ta' impjieg ġdid fis-settur tas-saħħa partikolarment f'relazzjoni mal-kwalifiki professjonali u d-dmirijiet imwettqa mill-ħaddiema tal-kura tas-saħħa, assistenti tal-kura tas-saħħa u infermiera b'ħiliet aktar baxxi. Il-miżuri jinkludu:

                  —

                  l-analiżi tal-fatturi u politiki mmirati biex jintlaħaq aħjar il-bżonn ta' miżuri biex jiżdied il-forniment u titjieb il-kwalifika tal-persunal tal-kura tas-saħħa fit-tul;

                  —

                  il-promozzjoni ta' politiki ta' skambju u l-aħjar prassi mmirati biex jiffaċċjaw iż-żieda fil-konsum tal-kura minħabba bidla demografika;

                  —

                  il-finanzjament ta' inizjattivi li jeżaminaw l-effetti transkonfinali fuq is-servizzi tas-saħħa;

                  —

                  attenzjoni għall-effetti tal-livelli differenti ta' rimunerazzjoni, li jistgħu joħorġu minn dan il-kuntest, studji, laqgħat mal-esperti u kampanja ta' informazzjoni. Għandha tinstab soluzzjoni wkoll biex jinżamm il-livell ta' kura fis-sistemi ta' saħħa nazzjonali.

            Il-ħidmiet tal-proġett huma konformi mal-green paper ippjanata tal-Kummissjoni dwar il-forza tax-xogħol tal-UE għas-saħħa li se tibda proċess ta' kunsiderazzjoni dettaljata ta' ppjanar tal-forza tax-xogħol u forniment u l-impatt ta' mobilità ta' ħaddiema tas-saħħa fi ħdan l-Istati Membri u fi ħdan l-UE.

         Approprjazzjonijiet 2008: Linja tal-baġit 04 04 11 proġett bi prova: Sitwazzjoni ta' impjieg ġdid fis-settur tas-saħħa: l-aħjar prassi għat-titjib ta' taħriġ u kwalifiki professjonali ta' ħaddiema tal-kura tas-saħħa u r-rimunerazzjoni tagħhom. EUR 1 000 000

         Għadd ta’ azzjonijiet speċifiċi ppjanati: 4.
      L-ewwel azzjoni se tkun kontribuzzjoni ta' massimu ta' EUR 100 000 għal studju dwar “Is-Servizzi, is-Setturi u l-Prodotti tal-Kura tas-Saħħa fl-Ewropa, Valutazzjoni tal-qagħda Kurrenti, Opportunitajiet, Sfidi u Impatt Soċjo-Ekonomiku” mniedi mid-DĠ Intrapriża u Industrija flimkien mad-DĠ Saħħa u Konsumaturi. L-azzjoni għandha tkun implimentata permezz ta' sejħa miftuħa għall-offerti. Il-proċedura tal-għażla hija mistennija titlesta f'Settembru 2008.
      It-tieni waħda se tkun għotja diretta ta' massimu ta' EUR 400 000 u 80 % lill-osservatorju tad-WHO għall-organizzazzjoni ta' workshops dwar l-iskambju ta' l-aħjar prassi dwar politiki biex tinżamm il-forza tax-xogħol fil-kura tas-saħħa. Kif previst mill-Artikolu 168 (1) (f) tar-regoli dettaljati għall-implimentazzjoni tar-Regolament Finanzjarju, l-għotja se tingħata mingħajr sejħa għall-proposti minħabba l-karatteristiċi speċifiċi ta' din l-azzjoni u l-grad għoli ta' speċjalizzazzjoni tad-WHO.
      It-tielet waħda se tkun għotja diretta ta' massimu ta' EUR 300 000 u 60 % lill-OECD għal studju li jivvaluta l-kundizzjonijiet tax-xogħol tal-infermiera u l-politiki ta' promozzjoni ta' ġestjoni iktar effiċjenti tal-forza tax-xogħol tal-infermiera. Kif previst mill-Artikolu 168 (1) (f) tar-regoli dettaljati għall-implimentazzjoni tar-Regolament Finanzjarju, l-għotja se tingħata mingħajr sejħa għall-proposti minħabba l-karatteristiċi speċifiċi ta' din l-azzjoni u l-grad għoli ta' speċjalizzazzjoni tal-OECD.
      Ir-raba' waħda se tkun l-organizzazzjoni ta' workshop fi Brussell f'Diċembru 2008 għal massimu ta' EUR 200 000. Il-workshop se jkun iffinanzjat permezz ta' bosta kuntratti wara l-pubblikazzjoni tal-green paper dwar il-forza tax-xogħol tal-UE għas-saħħa biex iniedi kampanja ta' informazzjoni, irawwem id-dibattitu u jinkoraġġixxi l-kontribuzzjoni mmirata lejn l-identifikazzjoni ta' l-aħjar prassi.